ՀԱՎԱՆՈՒԹՅԱՆ Է ԱՐԺԱՆԱՑԵԼ

Եվրասիական միջկառավարական խորհրդի 2020 թվականի ի  
թիվ որոշմամբ

**ՄԻՋՊԵՏԱԿԱՆ ԾՐԱԳԻՐ**

**«Երկրի հեռավար զոնդավորման տվյալների ազգային աղբյուրների հիման վրա տիեզերական եւ երկրատեղեկատվական արդյունքների եւ ծառայությունների ստեղծման ու տրամադրման Եվրասիական տնտեսական միության անդամ պետությունների ինտեգրված համակարգ**»

|  |  |
| --- | --- |
| I. Ծրագրի անձնագիրը | |
| Անվանումը | - «Երկրի հեռավար զոնդավորման տվյալների ազգային աղբյուրների հիման վրա տիեզերական եւ երկրատեղեկատվական արդյունքների եւ ծառայությունների ստեղծման ու տրամադրման Եվրասիական տնտեսական միության անդամ պետությունների ինտեգրված համակարգ» միջպետական ծրագիր |
| Մշակման հիմնավորումը | - Եվրասիական տնտեսական բարձրագույն խորհրդի 2018 թվականի դեկտեմբերի 6-ի թիվ 6 կարգադրություն |
| Մշակման նախաձեռնողը | - «Տիեզերական եւ երկրատեղեկատվական տեխնոլոգիաները՝ գլոբալ մրցունակության արդյունքներ» եվրասիական տեխնոլոգիական հարթակի մասնակից կազմակերպություն Ա.Ա․Մաքսիմովի անվան տիեզերական համակարգերի գիտահետազոտական ինստիտուտ՝ Մ․Վ․Խրունիչեւի անվան պետական տիեզերական գիտաարտադրական կենտրոն բաժնետիրական ընկերության մասնաճյուղ («Ռոսկոսմոս» տիեզերական գործունեության պետական կորպորացիայի կազմակերպություն) |
| Ծրագրի պատասխանատուն | - «Ռոսկոսմոս» տիեզերական գործունեության պետական կորպորացիա, Ռուսաստանի Դաշնություն (այսուհետ՝ «Ռոսկոսմոս» պետկորպորացիա) |
| Ազգային պատվիրատու-համակարգողները | - Բելառուսի գիտությունների ազգային ակադեմիա, Բելառուսի Հանրապետություն,  Ղազախստանի Հանրապետության թվային զարգացման, նորարարությունների եւ աերոտիեզերական արդյունաբերության նախարարություն, Ղազախստանի Հանրապետություն  «Ռոսկոսմոս» պետկորպորացիա, Ռուսաստանի Դաշնություն |
| Մասնակիցները | - Ծրագրի ազգային պատվիրատու-համակարգողներ (այսուհետ՝ ազգային պատվիրատու-համակարգողներ), ինչպես նաեւ՝ «Տիեզերական եւ երկրատեղեկատվական տեխնոլոգիաները՝ գլոբալ մրցունակության արդյունքներ» եվրասիական տեխնոլոգիական հարթակի մասնակից կազմակերպություններ եւ ձեռնարկություններ |
| Ծրագրի նպատակը | - սույն ծրագրի մասնակից հանդիսացող՝ Եվրասիական տնտեսական միության անդամ պետություններում (այսուհետ համապատասխանաբար՝ Միություն, անդամ պետություններ) Երկրի հեռավար զոնդավորման տիեզերական համակարգերի (այսուհետ համապատասխանաբար՝ ԵՀԶ , ԵՀԶ ՏՀ) մշակման եւ կիրառության ոլորտում ինտեգրացիոն գործընթացների իրականացման համար, ինչպես նաեւ անդամ պետությունների արտադրողների կողմից մատակարարվող ԵՀԶ տվյալների, արդյունքների եւ ծառայությունների համաշխարհային շուկայում մրցունակության մակարդակի բարձրացման համար կազմակերպական, գիտատեխնիկական եւ ռեսուրսային պայմանների ստեղծում |
| Ծրագրի հիմնահարցերը | - ԵՀԶ ՏՀ-ների ստեղծման եւ շահագործման, ԵՀԶ արդյունքների ու ծառայությունների ստացման եւ տարածման դեպքում ԵՀԶ ՏՀ ազգային օպերատորների ու անդամ պետությունների փոխգործակցության եւ գործունեության համակարգման կանոնները սահմանող կազմակերպչական-կարգադրական, նորմատիվ-տեխնիկական եւ մեթոդական փաստաթղթերի մշակում եւ համաձայնեցում, ԵՀԶ տիեզերական ապարատների (այսուհետ՝ ՏԱ) եւ վերգետնյա համալիրների ազգային ուղեծրային խմբավորումների բազայի վրա անդամ պետությունների ԵՀԶ ինտեգրված տիեզերական համակարգի (այսուհետ՝ ԻՏՀ) ձեւավորում, ինչպես նաեւ անդամ պետությունների ԵՀԶ ԻՏՀ-ների գործառութային հնարավորությունների ընդլայնում՝ միջին եւ գերբարձր տարածական լուծաչափի ԵՀԶ ՏԱ-ների բազայի վրա անդամ պետությունների արդյունաբերության ձեռնարկությունների կոոպերացիայի շրջանակներում ստեղծվող հեռանկարային ԵՀԶ ՏՀ-ներ ստեղծելու եւ դրա կազմում ներառելու միջոցով |
| Ծրագրի նպատակների ապահովման եւ հիմնահարցերի լուծման գնահատման -նպատակային ցուցիչները (ցուցանիշները) | - Անդամ պետությունների ԵՀԶ ԻՏՀ-ների կազմում օգտագործվող ՏԱ-ների քանակը՝ 13 հատ միջին, բարձր եւ գերբարձր տարածական լուծաչափի ԵՀԶ-ների՝ անդամ պետությունների ԵՀԶ ԻՏՀ-ների օգտագործմամբ ստացվող տվյալների ծավալը՝ 4,43 մլն քառ. կմ/օր։ ԵՀԶ-ների ոլորտում անդամ պետությունների օրենսդրության ներդաշնակեցումն ապահովող կազմակերպչական-կարգադրական, նորմատիվ-տեխնիկական եւ մեթոդական փաստաթղթերի քանակը՝ 10 հատ |
| Իրականացման ժամկետը | - 2021-2025 թվականներ |
| Ծրագրի միջոցառումները | - Ծրագրով նախատեսվում է հետեւյալ միջոցառումների իրականացումը անդամ պետությունների ԵՀԶ ԻՏՀ-ների ստեղծման եւ զարգացման կազմակերպչական, նորմատիվ-տեխնիկական եւ մեթոդական ապահովում (2021-2025 թվականներ), անդամ պետությունների ԵՀԶ ԻՏՀ-ների ձեւավորման եւ գործունեության ապահովման համար ապարատային-ծրագրային համալիրների ստեղծում (2021-2024 թվականներ),  անդամ պետությունների ԵՀԶ ԻՏՀ-ների կազմում միջին եւ գերբարձր տարածական լուծաչափի ԵՀԶ ՏԱ-ների բազայի վրա հեռանկարային ԵՀԶ ՏՀ-ների ստեղծում (2021-2025 թվականներ) |
| Ֆինանսավորման ծավալները եւ աղբյուրները | - Ծրագրի ֆինանսավորման ծավալը կազմում է 28 985,10 մլն ռուսական ռուբլի։  Ծրագրի իրականացման ֆինանսական ապահովումը Բելառուսի Հանրապետությունում, Ղազախստանի Հանրապետությունում եւ Ռուսաստանի Դաշնությունում իրականացվում է ազգային տիեզերական ծրագրերի կազմում՝ այդ պետությունների օրենսդրությամբ սահմանված կարգով դրանց բյուջեների միջոցների հաշվին |
| Ծրագրի իրականացման ակնկալվող արդյունքները | - անդամ պետությունների հրթիռատիեզերական արդյունաբերության պետական եւ արտադրական կառուցվածքներում միջպետական եւ միջոլորտային կապերի ամրապնդում  ԵՀԶ ՏՀ-ների ստեղծման եւ օգտագործման ոլորտում անդամ պետությունների միջպետական (միջգերատեսչական) կազմակերպչական-կարգադրական, նորմատիվ-տեխնիկական եւ մեթոդական փաստաթղթերի մշակում․  անդամ պետությունների տիեզերական ոլորտների ձեռնարկությունների՝ ԵՀԶ ՏՀ-ների համատեղ ստեղծմանը եւ կիրառությանն ուղղված արդյունաբերական կոոպերացիայի զարգացում․  համաշխարհային մակարդակի մրցունակ տեխնիկական բնութագրերով միջին եւ գերբարձր տարածական լուծաչափի ԵՀԶ ՏԱ-ների ստեղծում․  գործող ազգային ՏԱ-ների եւ սույն ծրագրի շրջանակներում ստեղծված հեռանկարային ԵՀԶ ՏԱ-ների բազայի վրա անդամ պետությունների ԵՀԶ ԻՏՀ-ների ձեւավորում  անդամ պետությունների ԵՀԶ ԻՏՀ-ների օգտագործմամբ ստացվող ԵՏՀ տվյալների որակի եւ ծավալի մեծացման հաշվին անդամ պետությունների պետական իշխանության մարմինների եւ սպառողների լայն շրջանակի՝ ծրագրի շրջանակներում ստեղծված անհրաժեշտ տեղեկատվությամբ ապահովվածության մակարդակի բարձրացում  անդամ պետությունների ազգային օպերատորների ԵՀԶ տվյալների ընդունման ապարատային-ծրագրային համալիրների արդիականացված ցանց  ԵՀԶ ՏՀ-ների ազգային օպերատորների տեղեկատվական-որոնողական համակարգերի բազայի վրա ԵՀԶ ստանդարտ արդյունքների եւ արխիվային նյութերի մասին տվյալներ պարունակող՝ անդամ պետությունների տեղեկատվական-որոնողական ինտեգրված համակարգի ստեղծում  անդամ պետությունների ԵՀԶ տվյալների ընդունման համալիրների եւ ԵՀԶ ՏԱ-ների կառավարման վերգետնյա համալիրների փոխգործակցության եւ համակարգված օգտագործման (կիրառության պլանավորման) ապահովման ապարատային-ծրագրային համալիրի ստեղծում |
| Ծրագրի իրականացման հսկողությունը | - Սույն ծրագրի իրականացման հսկողությունն իրականացվում է ծրագրի VII բաժնում սահմանված կարգով |

II. Ծրագրի մշակման եւ իրականացման արդիականությունն ու նպատակահարմարությունը

Այսօր աշխարհում ինտենսիվորեն աճում եւ ընդլայնվում է այնպիսի բնագավառներում սոցիալ-տնտեսական հիմնահարցերի լայն շրջանակի լուծումն ապահովող ԵՀԶ ՏՀ-ների կիրառության ոլորտը, ինչպիսիք են հիդրոօդերեւութաբանությունը, օվկիանոսագիտությունը, բնօգտագործումը, արտակարգ իրավիճակների մոնիթորինգը, էկոլոգիան, մերձերկրային տարածության հսկողությունը, արդյունաբերական եւ քաղաքային ենթակառուցվածքի զարգացումը եւ այլն։

Ժամանակակից աշխարհաքաղաքական եւ տնտեսական պայմաններում ԵՀԶ-ի թվային տեղեկատվության ստեղծման եւ օգտագործման ոլորտը վերածվել է պետական կառավարման կարեւորագույն ռազմավարական ռեսուրսի եւ դարձել համաշխարհային շուկայում երկրի գլոբալ մրցունակության էական բաղկացուցիչը։

Կարելի է առանձնացնել ԵՀԶ-ի ոլորտի զարգացման մի շարք հիմնական համաշխարհային միտումներ՝

ԵՀԶ-ի ազգային ծրագրերի զարգացում եւ միջազգային ԵՀԶ ՏՀ-ների ստեղծման գործընթացների ակտիվացում․

ԵՀԶ ՏԱ-ներ ունեցող կամ ԵՀԶ-ի տվյալներն իրենց տնտեսական գործունեության մեջ ակտիվորեն օգտագործող երկրների թվի ավելացում․

ԵՀԶ ՏԱ-ի նպատակային ապարատուրայի եւ ԵՀԶ տվյալների ստացման տեխնոլոգիաների տեսակների ավելացում․

ԵՀԶ ՏԱ-ի նպատակային ապարատուրայի հիմնական բնութագրերի բարելավում ( հետազոտության ընդգրկույթների (ալիքների) քանակի ավելացում, նկարահանման շերտի եւ բազմասպեկտրալ հնարավորությունների ընդլայնում, ՏԱ-ի զանգվածաեզրաչափային բնութագրերի համաժամանակյա նվազեցմամբ լուծաչափի հնարավորության մեծացում)․

տվյալների ստացման, մշակման եւ սպառողներին տրամադրման համակարգերի զարգացում՝ դրանց արդյունավետության մեծացմամբ․

թեմատիկ արտադրանքի եւ երկրատեղեկատվական ծառայությունների քանակի ու որակի ավելացում։

ԵՀԶ-ի տվյալները նպաստում են անդամ պետությունների տնտեսության ճյուղերի թվային փոխակերպմանը, բարձր տեխնոլոգիական բիզնեսի զարգացմանը, ինտեգրացիոն գործընթացների եւ անդամ պետությունների տարածքների զարգացման կառավարման գործիքներում ժամանակակից երկրատեղեկատվական տեխնոլոգիաների ներդրմանը։ Տիեզերական գործունեության արդյունքներն ակտիվորեն օգտագործվում են որպես անդամ պետություններում պետական քաղաքականության իրականացման գործիքներ, որոնք նպաստում են արագացված սոցիալ-տնտեսական եւ նորարարական զարգացմանը, ժամանակակից գիտական գիտելիքների եւ առաջատար թվային տեխնոլոգիաների վրա հիմնված տնտեսությանն անցում կատարելուն։

Մինչ օրս ԵՀԶ ՏՀ-ների ստեղծման եւ շահագործման, արբանյակների ազգային ուղեծրային խմբավորումներից ստացվող տվյալների հիման վրա երկրատեղեկատվական արդյունքի ստեղծման եւ օգտագործման ոլորտում անդամ պետությունների համագործակցության մակարդակը բավականին ցածր է։

Տեխնոլոգիական զարգացման գործընթացներն արագանալու, համաշխարհային տնտեսական եւ քաղաքական ազդեցության նոր կենտրոններն ի հայտ գալու պայմաններում զարգացման ռազմավարական պլանները եւ միջպետական նպատակային ծրագրերը պետական եւ մասնավոր շահերի ու նախաձեռնությունների արդյունավետ իրականացման կարեւորագույն գործոնն են։ Երկրների միջեւ մրցակցության աճի պարագայում նկատելի առավելություններ ձեռք են բերում այն երկրները, որոնց հաջողվում է միավորել իրենց ջանքերն ու ապահովել միջպետական համագործակցության շրջանակներում համատեղ նախաձեռնությունների իրականացումը՝ ընդհանուր ռազմավարական նպատակներին հասնելու համար։

Այն առանցքային խնդիրները, որոնք բնորոշ են բոլոր անդամ պետությունների համար եւ որոնց հաղթահարելուն ուղղված է սույն ծրագիրը՝ Միության միասնական տնտեսական տարածքի առավելություններն օգտագործելու միջոցով, ստորեւ նշվածներն են՝

ազգային ուղեծրային խմբավորումներում ԵՀԶ արբանյակների քիչ քանակը եւ որպես դրա հետեւանք՝ մոնիթորինգային նկարահանման ոչ բավարար պարբերականությունը, սպառողներին ԵՀԶ տվյալների տրամադրման արդյունավետությունն ու օպերատիվությունը․

ԵՀԶ սկզբնական տվյալների անբավարարության պատճառով համաշխարհային շուկայում մրցունակ սպառողական հատկություններով տեխնիկական արդյունքի պատրաստման բարդությունը․

անդամ պետություններում տիեզերական արդյունքների եւ ծառայությունների նկատմամբ սպառողների պահանջարկի մասին տեղեկատվության հավաքման, համակարգման եւ վերլուծության կազմակերպման ոչ բավարար մակարդակը, որը թույլ չի տալիս գնահատել նրանց պահանջմունքները եւ հաշվի առնել հեռանկարային ԵՀԶ ՏՀ-ներն ստեղծելիս ստացված տեղեկատվությունը․

ԵՀԶ համաշխարհային շուկայում անդամ պետություններից յուրաքանչյուրի մրցունակության ցածր մակարդակը։

Անդամ պետությունների գլոբալ մրցունակության խնդրի խորության ու կարեւորության մասին է վկայում ԵՀԶ համաշխարհային շուկայում անդամ պետությունների չափազանց փոքր հանրագումարային մասնաբաժինը, որը չի գերազանցում 0,2-0,3 տոկոսը՝ շուկայի երկու համաշխարհային առաջատարների՝ «Մաքսար Թեքնոլոջիս»-ի (ԱՄՆ) եւ «Էյրբաս Դիֆենս ընդ Սփեյս»-ի (Ֆրանսիա) [«Махаr Technologies» եւ «Airbus Defense and Space»] 67 տոկոս շուկայական մասնաբաժնի դիմաց (Euroconsult «Satellite- Based Earth Observation: Market Prospects to 2028 (2019 Edition)-ի տվյալներով)։

Նշված խնդրին ավելանում է անդամ պետությունների տնտեսության մեջ տիեզերական ու երկրատեղեկատվական տեխնոլոգիաների ներդրման ցածր մակարդակի խնդիրը։ Այդ խնդիրների լուծումը հնարավոր է անդամ պետությունների պետական իշխանության մարմինների կողմից այդ խնդիրների հաղթահարմանը նպատակաուղղված ծրագրային գործողությունների եւ տիեզերական գործունեության արդյունքներում ինչպես պետական հատվածի, այնպես էլ զանգվածային օգտագործողի պահանջմունքների բավարարման ոլորտում բարձր տեխնոլոգիաների բիզնեսի ներգրավվման արդյունքում։

Նշված խնդիրները պետական մակարդակով ծրագրային-նպատակային մեթոդով լուծելու նպատակահարմարությունը պայմանավորված է նախեւառաջ կազմակերպչական այն հիմնահարցերի բարդությամբ եւ արտադրական ու գիտատեխնիկական այն հիմնահարցերի ռեսուրսատարությամբ, որոնք առնչվում են գիտահետազոտական ուղղությանը, նորմատիվ-տեխնիկական կարգավորման ոլորտին, անդամ պետությունների կոոպերացիայի շրջանակներում նորարարական տիեզերական միջոցների եւ երկրատեղեկատվական արդյունքի համատեղ մշակման ու ստեղծման խնդրին։

Տիեզերական եւ երկրատեղեկատվական տեխնոլոգիաների ռազմավարական բնույթը եւ նշված խնդիրների միջպետական ենթակառուցվածքային բնույթը, ինչպես նաեւ ռեսուրսների սահմանափակումների պայմաններում յուրաքանչյուր անդամ պետության համար առանձին համաշխարհային բարձր տեխնոլոգիական շուկա մուտք գործելը պայմանավորում են միջպետական մակարդակով համալիր մոտեցման՝ տվյալ խնդիրների լուծման ծրագրային-նպատակային մեթոդ կիրառելու անհրաժեշտությունը։

Ծրագրային-նպատակային մեթոդը, որպես միջպետական համագործակցության գործիք, առավել լայնորեն է կիրառվում զարգացած եւ զարգացող երկրներում, նախեւառաջ՝ ինտեգրացիոն միավորումների (Միության պետության, ԱՊՀ-ի, Եվրոպական միության, Հարավ-արեւելյան Ասիայի պետությունների ասոցիացիայի, Աֆրիկյան միության եւ այլն) շրջանակներում։

Հաշվի առնելով շարադրվածը՝ տիեզերական եւ երկրատեղեկատվական տեխնոլոգիաների ոլորտում արդյունաբերական եւ նորարարական զարգացման ընդհանուր նպատակների, ինչպես նաեւ երրորդ երկրների շուկաներում անդամ պետությունների գլոբալ մրցունակության ապահովման համար նպատակահարմար է սույն ծրագրի իրականացումը։

Սույն ծրագիրը թույլ կտա օգտագործել Միության միասնական տնտեսական տարածքի առավելությունները, միավորել անդամ պետությունների արդյունաբերական, գիտատեխնիկական եւ մարքեթինգային հնարավորությունները եւ ստանալ սույն ծրագրի բոլոր մասնակիցների համար հասանելի զգալի արդյունք։

Սույն ծրագրի իրականացումը թույլ կտա մասնակիցների ֆինանսական միջոցները կենտրոնացնել փոխշահավետ ինտեգրացիոն գործընթացների իրականացման վրա, կապահովի ազգային ԵՀԶ ՏՀ-ների համակարգված գործունեությունն ու զարգացումը, ինչպես նաեւ՝ ԵՀԶ միջոցների մշակումն ու ստեղծումը՝ առավելապես անդամ պետությունների ձեռնարկությունների կողմից մշակվող էլեկտրոնային-բաղադրիչային բազայի օգտագործմամբ։

Սույն ծրագրի մշակման համար նորմատիվ իրավական հիմքը Եվրասիական միջկառավարական խորհրդի 2018 թվականի փետրվարի 2-ի թիվ 1 որոշմամբ հաստատված՝ «Արդյունաբերական ոլորտում միջպետական ծրագրերի եւ նախագծերի մշակման, ֆինանսավորման եւ իրականացման մասին» հիմնադրույթը, Եվրասիական տնտեսական բարձրագույն խորհրդի 2013 թվականի մայիսի 31-ի թիվ 40 որոշումը, ինչպես նաեւ՝ Եվրասիական տնտեսական բարձրագույն խորհրդի 2018 թվականի դեկտեմբերի 6-ի «Երկրի հեռավար զոնդավորման տվյալների ազգային աղբյուրների հիման վրա տիեզերական եւ երկրատեղեկատվական ծառայությունների տրամադրման ոլորտում Եվրասիական տնտեսական միության անդամ պետությունների համագործակցության զարգացման մասին» թիվ 6 կարգադրությունն են։

III. Ծրագրի նպատակը, հիմնահարցերը, իրականացման   
ժամկետը եւ փուլերը

Սույն ծրագրի նպատակն անդամ պետություններում ԵՀԶ ՏՀ-ների մշակման եւ կիրառման ոլորտում ինտեգրացիոն գործընթացների իրականացման, ինչպես նաեւ՝ անդամ պետությունների արտադրողների կողմից մատակարարվող ԵՀԶ տվյալների, արդյունքների եւ ծառայությունների համաշխարհային շուկայում մրցունակության մակարդակի բարձրացման համար կազմակերպական, գիտատեխնիկական եւ ռեսուրսային պայմանների ստեղծումն է։

Նշված նպատակին հնարավոր է հասնել հետեւյալ հիմնահարցերի լուծման դեպքում՝

ԵՀԶ ՏՀ-ների ստեղծման եւ շահագործման, ԵՀԶ արդյունքների եւ ծառայությունների ստացման ու տարածման ժամանակ ԵՀԶ ՏՀ ազգային օպերատորների եւ անդամ պետությունների փոխգործակցության ու գործունեության համակարգման կանոնները սահմանող կազմակերպչական-կարգադրական, նորմատիվ-տեխնիկական եւ մեթոդական փաստաթղթերի մշակում ու համաձայնեցում․

ԵՀԶ ՏԱ-ների եւ վերգետնյա համալիրների ազգային ուղեծրային խմբավորումների բազայի վրա անդամ պետությունների ԵՀԶ ԻՏՀ-ների ձեւավորում․

անդամ պետությունների ԵՀԶ ԻՏՀ-ների գործառութային հնարավորությունների ընդլայնում՝ միջին եւ գերբարձր տարածական լուծաչափի ԵՀԶ ՏԱ-ների բազայի վրա անդամ պետությունների արդյունաբերության ձեռնարկությունների կոոպերացիայի շրջանակներում ստեղծվող հեռանկարային ԵՀԶ ՏՀ-ներ ստեղծելու եւ դրա կազմում ներառելու միջոցով։

Սույն ծրագիրը պլանավորվում է իրականացնել հնգամյա ժամկետում՝ 2021 թվականից 2025 թվականն ընկած ժամանակահատվածում ։

IV. Ծրագրի միջոցառումները

1. Անդամ պետությունների ԵՀԶ ԻՏՀ-ների ստեղծման եւ զարգացման կազմակերպչական, նորմատիվ-տեխնիկական եւ մեթոդական ապահովում

Տվյալ միջոցառման շրջանակներում պետք է կատարվեն հետեւյալ աշխատանքները։

Ազգային տիեզերական ծրագրերի շրջանակներում ստեղծված եւ ստեղծվող՝ գործող եւ հեռանկարային ՏԱ-ների բազայի վրա անդամ պետությունների ԵՀԶ ԻՏՀ-ների ձեւավորմանն ու զարգացմանն առնչվող կազմակերպչական-կարգադրական փաստաթղթերի մշակում։

Աշխատանքների սկիզբ՝ 2021 թվականի հունվար

Աշխատանքների ավարտ՝ 2022 թվականի նոյեմբեր

Տվյալ աշխատանքի ընթացքում պլանավորվում են ազգային պատվիրատու-համակարգողների ղեկավարությամբ անդամ պետությունների ԵՀԶ ԻՏՀ-ների ձեւավորմանն ուղղված կազմակերպչական միջոցառումների անցկացում, սույն ծրագրի եւ ազգային տիեզերական ծրագրերի շրջանակներում ստեղծված եւ ստեղծվող՝ գործող եւ հեռանկարային ԵՀԶ ՏՀ-ների ինտեգրման պայմանների իրավական ամրագրումն ապահովող կազմակերպչական-կարգադրական փաստաթղթերի մշակում։

ԵՀԶ ՏԱ-ների ազգային ուղեծրային խմբավորումների տեղեկատվական ռեսուրսների համատեղ օգտագործման ապահովմանն առնչվող նորմատիվ-տեխնիկական փաստաթղթերի մշակում։

Աշխատանքների սկիզբ՝ 2022 թվականի հունվար

Աշխատանքների ավարտ՝ 2023 թվականի նոյեմբեր

Տվյալ աշխատանքի շրջանակներում պլանավորվում է մշակել նորմատիվ-տեխնիկական փաստաթղթեր, որոնցով ապահովվում են անդամ պետությունների ԵՀԶ ՏԱ-ների կառավարման վերգետնյա ենթակառուցվածքի եւ ԵՀԶ ՏԱ-ների ուղեծրային խմբավորումների ռեսուրսային միավորմանն ուղղված տեխնոլոգիական ինտեգրացիոն գործընթացները։

Տվյալ աշխատանքի արդյունքը կլինի հետեւյալ փաստաթղթերի փաթեթը՝

անդամ պետությունների ԵՀԶ ՏԱ-ների հեռանկարային համատեղ ուղեծրային խմբավորման եւ ԵՀԶ ՏԱ-ների գործող ազգային ուղեծրային խմբավորումների տեղեկատվական ռեսուրսների համատեղ օգտագործում նախատեսող միջպետական նորմատիվ-տեխնիկական փաստաթղթերի (ստանդարտների, կանոնակարգերի եւ այլն) համաձայնեցված փաթեթը,

ԵՀԶ ՏԱ-ների ազգային ուղեծրային խմբավորումների օգտագործման համակարգված պլանավորմանն առնչվող փաստաթղթերը,

ԵՀԶ ՏՀ-ների ազգային օպերատորների փոխգործակցության կազմակերպումը նախատեսող փաստաթղթերը,

ԵՀԶ ՏՀ-ների ազգային օպերատորների տեղեկատվական-տեխնիկական փոխգործակցության արձանագրությունները եւ այլն։

Միության ներքին շուկայում եւ համաշխարհային շուկայում ԵՀԶ տվյալների տարածման դեպքում ԵՀԶ ՏՀ-ների ազգային օպերատորների փոխգործակցությունը նախատեսող կազմակերպչական-մեթոդական փաստաթղթերի մշակում։

Աշխատանքների սկիզբ՝ 2024 թվականի հունվար

Աշխատանքների ավարտ՝ 2025 թվականի նոյեմբեր

Աշխատանքի նպատակը համաշխարհային շուկայում ԵՀԶ բնագավառում համատեղ շահերի խթանման համար ԵՀԶ ՏՀ-ների ազգային օպերատորների փոխգործակցության արդյունավետ գործիքի ստեղծումն է։

Տվյալ աշխատանքի կատարման շրջանակներում լուծվում են հետեւյալ հիմնահարցերը՝

երրորդ երկրների շուկաներում ԵՀԶ ՏՀ-ների ազգային օպերատորների գործողությունների համաձայնեցված մարքեթինգային պլանի մշակում.

ԵՀԶ ՏՀ-ների ազգային օպերատորների փոխգործակցության այնպիսի մեխանիզմի ձեւավորում, որը նպաստում է ազգային ուղեծրային խմբավորումների ՏԱ-ներից ստացվող ԵՀԶ տվյալների հիման վրա երրորդ երկրների շուկաներ երկրատեղեկատվական ծառայությունների շուկայահանմանը։

Տվյալ աշխատանքի շրջանակներում պլանավորվում է ստանալ հետեւյալ արդյունքները՝

երրորդ երկրների շուկաներում ԵՀԶ ՏՀ-ների ազգային օպերատորների մշակված համաձայնեցված մարքեթինգային ռազմավարություն

ԵՀԶ ՏՀ-ների ազգային օպերատորների փոխգործակցության այնպիսի մեխանիզմի ստեղծում, որը նպաստում է ազգային ուղեծրային խմբավորումների ՏԱ-ներից ստացվող ԵՀԶ տվյալների հիման վրա երրորդ երկրների շուկաներ երկրատեղեկատվական ծառայությունների շուկայահանմանը։

2. Անդամ պետությունների ԵՀԶ ԻՏՀ-ների ձեւավորման եւ գործունեության ապահովման համար ապարատային-ծրագրային համալիրների ստեղծում

Տվյալ միջոցառման շրջանակներում պետք է կատարվեն հետեւյալ աշխատանքները։

«Անդամ պետությունների ԵՀԶ ԻՏՀ-ների նախագծային տեսքի հիմնավորում» գիտահետազոտական աշխատանքի կատարում։

Աշխատանքների սկիզբ՝ 2021 թվականի հունվար

Աշխատանքների ավարտ՝ 2021 թվականի նոյեմբեր

Տվյալ աշխատանքի նպատակը անդամ պետությունների արդյունաբերության ձեռնարկությունների կոոպերացիայի շրջանակներում ստեղծվող ԵՀԶ ԻՏՀ-ների նախագծային տեսքի գիտատեխնիկական հիմնավորումն է։

Տվյալ աշխատանքի կատարման շրջանակներում լուծվում են հետեւյալ հիմնահարցերը՝

անդամ պետությունների ԵՀԶ ԻՏՀ-ների ստեղծման ու կիրառման հայեցակարգի եւ այդ հայեցակարգի համատեղ օգտագործման գործընթացում ստացված արդյունքների առեւտրականացման մշակում

անդամ պետությունների ԵՀԶ ՏԱ-ների համատեղ ուղեծրային խմբավորման, ԵՀԶ ՏԱ-ների կառավարման վերգետնյա համալիրի եւ անդամ պետությունների ԵՀԶ ԻՏՀ-ների տեղեկատվության ընդունման, մշակման ու տարածման համալիրի կազմի եւ տեխնիկական բնութագրերի հիմնավորում

անդամ պետությունների ԵՀԶ ԻՏՀ-ների, դրա ուղեծրային եւ վերգետնյա հատվածների համալիր կիրառման վերաբերյալ առաջարկների մշակում

անդամ պետությունների ԵՀԶ ԻՏՀ-ների ստեղծման նպատակով անդամ պետությունների արդյունաբերության ձեռնարկությունների կոոպերացիայի ձեւավորման վերաբերյալ առաջարկների նախապատրաստում

անդամ պետությունների ԵՀԶ ԻՏՀ-ների ստեղծմանն ուղղված փորձակոնստրուկտորական աշխատանքների վերաբերյալ տեխնիկատնտեսական հիմնավորումների եւ տակտիկատեխնիկական առաջադրանքների նախագծերում ներառման ենթակա առաջարկների նախապատրաստում։

Անդամ պետությունների ԵՀԶ ՏԱ-ների համատեղ ուղեծրային խմբավորման ձեւավորման նպատակով պետք է դիտարկվի ստորեւ ներկայացվածների ստեղծման հնարավորությունը՝

պանխրոմատիկ ռեժիմում առնվազն 0,4 մ տարածական լուսաչափմամբ ՏԱ-ի,

պանխրոմատիկ ռեժիմում առնվազն 0,8-1,0 մ տարածական լուսաչափմամբ փոքր ՏԱ-ի,

լայն ծածկույթով օպտիկական-էլեկտրոնային ապարատուրայով՝ առնվազն 6 մ տարածական լուսաչափմամբ փոքր ՏԱ-ի,

ռադիոլոկացիոն նպատակային ապարատուրայով ՏԱ-ի։

Տվյալ աշխատանքի արդյունքը գիտատեխնիկական հաշվետվությունն է, որը պարունակում է՝

անդամ պետությունների ԵՀԶ ԻՏՀ-ների ստեղծման ու կիրառման հայեցակարգի եւ այդ հայեցակարգի համատեղ օգտագործման գործընթացում ստացված արդյունքների առեւտրականացման մասին բացատրագիրը

հեռանկարային ԵՀԶ ՏԱ-ների նախագծային տեսքի, դրանց հիման վրա ստեղծված՝ անդամ պետությունների ԵՀԶ ԻՏՀ-ների կազմի եւ կառուցվածքի նկարագիրը

ԵՀԶ ՏԱ-ների կառավարման վերգետնյա ենթակառուցվածքի, անդամ պետությունների ԵՀԶ ԻՏՀ-ների տեղեկատվության ընդունման, մշակման ու տարածման վերգետնյա համալիրի կազմի եւ տեխնիկական բնութագրերի նկարագիրը

անդամ պետությունների ԵՀԶ ԻՏՀ-ների ստեղծմանն ուղղված փորձակոնստրուկտորական աշխատանքների վերաբերյալ տեխնիկատնտեսական հիմնավորումների եւ տակտիկատեխնիկական առաջադրանքների նախագծերը,

կոոպերացիայի համար անդամ պետությունների արդյունաբերական ձեռնարկությունների ընտրության հիմնավորումը

անդամ պետությունների ԵՀԶ ԻՏՀ-ների ուղեծրային եւ վերգետնյա հատվածների համալիր կիրառության վերաբերյալ առաջարկները

անդամ պետությունների ԵՀԶ ԻՏՀ-ների տեխնիկական եւ առեւտրային շահագործման վերաբերյալ առաջարկները։

ԵՀԶ ՏՀ-ների ազգային օպերատորների ԵՀԶ տվյալների ընդունման ապարատային-ծրագրային համալիրների արդիականացման իրականացում՝ անդամ պետությունների ԵՀԶ ԻՏՀ-ներից ստացվող ԵՀԶ տվյալների ընդունման եւ մշակման մասով դրանց հնարավորություններն ապահովելու նպատակով։

Աշխատանքների սկիզբ՝ 2022 թվականի հունվար

Աշխատանքների ավարտ՝ 2024 թվականի դեկտեմբեր

Տվյալ աշխատանքի նպատակը ԵՀԶ ՏՀ-ների ազգային օպերատորների ԵՀԶ տվյալների ընդունման ապարատային-ծրագրային եւ տեխնիկական միջոցների արդիականացումն է՝ ցանկացած ազգային ԵՀԶ ՏԱ-ներից ԵՀԶ տվյալների ընդունման նկատմամբ ԵՀԶ ԻՏՀ-ների գործառութային համատեղելիության ապահովման համար։

Տվյալ աշխատանքի կատարման շրջանակներում պլանավորվում է հետեւյալ հիմնահարցերի լուծումը՝

ԵՀԶ ՏՀ-ների ազգային օպերատորների տեղեկատվության ընդունման, մշակման եւ տարածման վերգետնյա համալիրների ապարատային-ծրագրային ու տեխնիկական միջոցների արդիականացման վերաբերյալ նախագծա-կոնստրուկտորական փաստաթղթերի մշակում

ԵՀԶ ՏՀ-ների ազգային օպերատորների տեղեկատվության ընդունման, մշակման եւ տարածման վերգետնյա համալիրների կայանների արդիականացման գծով մոնտաժման եւ գործարկման-կարգաբերման աշխատանքների կատարում, անհրաժեշտ ապարատային-ծրագրային միջոցների արտադրություն։

Տվյալ աշխատանքի ակնկալվող արդյունքները՝

ԵՀԶ ՏՀ-ների ազգային օպերատորների տեղեկատվության ընդունման, մշակման եւ տարածման վերգետնյա համալիրների ապարատային-ծրագրային եւ տեխնիկական միջոցների արդիականացման վերաբերյալ նախագծա-տեխնիկական փաստաթղթերի մշակված փաթեթ

ԵՀԶ ՏՀ-ների ազգային օպերատորների տեղեկատվության ընդունման, մշակման եւ տարածման վերգետնյա համալիրների արդիականացված կայանների ստեղծում։

ԵՀԶ ՏՀ-ների ազգային օպերատորների տեղեկատվական-որոնողական համակարգերի բազայի վրա ԵՀԶ ստանդարտ արդյունքների եւ արխիվային նյութերի վերաբերյալ մեթատվյալների բանկի եւ անդամ պետությունների տեղեկատվական-որոնողական ինտեգրված համակարգի ստեղծում։

Աշխատանքների սկիզբ՝ 2021 թվականի հունվար

Աշխատանքների ավարտ՝ 2023 թվականի նոյեմբեր

Տվյալ աշխատանքի նպատակներն են՝

ՏԱ-ների գործող ազգային ուղեծրային խմբավորումներից եւ անդամ պետությունների ԵՀԶ ՏԱ-ների համատեղ ուղեծրային խմբավորումից ստացվող ԵՀԶ տվյալների մասին տեղեկությունների անհրաժեշտ ամբողջության ապահովում

անդամ պետությունների պետական իշխանության մարմինների՝ ԵՀԶ տվյալներով ապահովվածության մակարդակի բարձրացում

անդամ պետությունների ԵՀԶ ՏԱ-ների համատեղ ուղեծրային խմբավորումից ստացվող ԵՀԶ տվյալների եւ դրանց հիման վրա արտադրվող արդյունքների պահանջարկի բարձրացում

երրորդ երկրների ԵՀԶ ՏԱ-ներից ստացվող ԵՀԶ տվյալների՝ անդամ պետությունների ԵՀԶ ՏԱ-ներից ստացվող ԵՀԶ տվյալներով ներմուծափոխարինման ապահովում։

Տվյալ աշխատանքի կատարման շրջանակներում պլանավորվում է հետեւյալ հիմնահարցերի լուծումը՝

ԵՀԶ ՏՀ-ների ազգային օպերատորների տեղեկատվական-որոնողական համակարգերի համատեղ օգտագործման գործընթացների ավտոմատացում

հետեւյալի ստեղծում՝

ԵՀԶ ՏՀ-ների ազգային օպերատորների տեղեկատվական-որոնողական համակարգերի ծրագրային բաղադրիչների, միավորված տեղեկատվական ռեսուրսներ

անդամ պետությունների ԵՀԶ ՏԱ-ներից ստացվող տիեզերական նկարահանման նյութերի մասին մեթատվյալների միավորված բանկ

անդամ պետությունների ԵՀԶ տիեզերական միջոցների մասին տվյալների՝ տարածքային բաշխված միասնական բազա, այդ թվում՝ դրանց վերաբերյալ կազմակերպչական-տեխնիկական եւ մեթոդական փաստաթղթերը

ԵՀԶ ՏՀ-ների ազգային օպերատորներից նոր նկարահանում կատարելու կենտրոնացված պատվերի ենթահամակարգ

ԵՀԶ ՏՀ-ների ազգային օպերատորներից արխիվային տիեզերական նկարահանման կենտրոնացված պատվերի ենթահամակարգ

տիեզերական նկարահանման նյութերի մասին տեղեկատվության տրամադրման ենթահամակարգ

տիեզերական նկարահանման նյութերով տվյալների որոնման ենթահամակարգ.

տիեզերական նկարահանման նյութերի կանոնակարգված հասանելիության ենթահամակարգ

ԵՀԶ ՏՀ-ների ազգային օպերատորների տեղեկատվական-որոնողական համակարգերի օգտագործմամբ ԵՀԶ ՏՀ-ների ազգային օպերատորների համար այլ անդամ պետությունների գործող ԵՀԶ ՏԱ-ներից ստացվող եւ անդամ պետությունների ԵՀԶ ՏԱ-ների համատեղ ուղեծրային խմբավորման մեջ մտնող ԵՀԶ ՏԱ-ներից հեռանկարում ստացվելիք նկարահանման արդյունքների հասանելիության ապահովման ծրագրային համալիր

անդամ պետությունների օգտատերերի համար անդամ պետությունների ԵՀԶ ԻՏՀ-ներից ստացվող ԵՀԶ տվյալների մշակման, դրանց հիման վրա երկրատեղեկատվական արդյունքների ստեղծման եւ համաշխարհային շուկայում դրանց շուկայահանման գործիքների հասանելիության հեռահար հնարավորության ապահովման ծրագրային համալիր (թվային «ամպային» հարթակ)։

Աշխատանքից ակնկալվող արդյունքները

հետեւյալի ստեղծում՝

ԵՀԶ ստանդարտ արդյունքների եւ արխիվային նյութերի վերաբերյալ անդամ պետությունների տեղեկատվական-որոնողական ինտեգրված համակարգ.

անդամ պետությունների ԵՀԶ ՏԱ-ներից ստացված ԵՀԶ ստանդարտ արդյունքների եւ արխիվային նյութերի վերաբերյալ մեթատվյալների միասնական բանկ, որը կդառնա անդամ պետությունների տարածքներում տեղի ունեցող գործընթացներին հետեւելու օբյեկտիվ տեղեկատվության միասնական աղբյուրը.

անդամ պետությունների ԵՀԶ տիեզերական միջոցների մասին տվյալների՝ տարածքային բաշխված միասնական բազա, այդ թվում՝ դրանց վերաբերյալ կազմակերպչական-տեխնիկական եւ մեթոդական փաստաթղթերը.

ԵՀԶ ՏՀ-ների ազգային օպերատորների համար այլ անդամ պետությունների ԵՀԶ ՏԱ-ների գործող ուղեծրային խմբավորումներից եւ ԵՀԶ ՏԱ-ների համատեղ ուղեծրային խմբավորման մեջ մտնող հեռանկարային ԵՀԶ ՏԱ-ներից ստացվող նկարահանման նյութերի հասանելիության ապահովման ծրագրային համալիր․

անդամ պետությունների օգտատերերի համար անդամ պետությունների ԵՀԶ ԻՏՀ-ներից ստացվող ԵՀԶ տվյալների մշակման, դրանց հիման վրա երկրատեղեկատվական արդյունքների ստեղծման եւ համաշխարհային շուկայում դրանց շուկայահանման գործիքների հասանելիության հեռահար հնարավորության ապահովման ծրագրային համալիր (թվային «ամպային» հարթակ)։

Անդամ պետությունների ԵՀԶ տվյալների ընդունման համալիրների եւ ԵՀԶ ՏԱ-ների կառավարման վերգետնյա ազգային համալիրների փոխգործակցության եւ համակարգված օգտագործման ապահովման ապարատային-ծրագրային համալիրի ստեղծում։

Աշխատանքների սկիզբ՝ 2022 թվականի հունվար

Աշխատանքների ավարտ՝ 2024 թվականի նոյեմբեր

Տվյալ աշխատանքի նպատակը ԵՀԶ ՏՀ-ների ազգային օպերատորների համար անդամ պետությունների ԵՀԶ ՏԱ-ների համատեղ ուղեծրային խմբավորման մեջ եւ ազգային ուղեծրային խմբավորումների կազմում միաժամանակ օգտագործվող տարատեսակ ԵՀԶ ՏԱ-ների համակարգված նպատակային կիրառության տեխնիկական հնարավորության ապահովումն է։

Տվյալ աշխատանքի կատարման շրջանակներում լուծվում են հետեւյալ հիմնահարցերը՝

ազգային ԵՀԶ ՏԱ-ներից նկարահանման համակարգված պլանավորումը եւ ընդունման կայաններում ԵՀԶ տվյալների վերակայման՝ վայրի ու ժամանակի առումով օպտիմալ կազմակերպումն ապահովող ապարատային-ծրագրային համալիրի ստեղծում.

ԵՀԶ ՏԱ-ների ազգային ուղեծրային խմբավորումների մշակված եւ համատեղ օգտագործվող տեղեկատվական ռեսուրսների հասանելիության ալիքների եւ տեղեկատվության պաշտպանության ծրագրային համալիրի ստեղծում։

Աշխատանքից ակնկալվող արդյունքները՝

ապարատային-ծրագրային համալիրի փորձանմուշի ստեղծում, անդամ պետությունների ԵՀԶ տվյալների ընդունման համալիրների եւ ԵՀԶ ՏԱ-ների կառավարման վերգետնյա ազգային համալիրների փոխգործակցության եւ համակարգված օգտագործման ապահովում.

անդամ պետությունների ԵՀԶ տվյալների ընդունման համալիրների եւ ԵՀԶ ՏԱ-ների կառավարման վերգետնյա ազգային համալիրների փոխգործակցությունը եւ համակարգված օգտագործումն ապահովող ապարատային-ծրագրային համալիրի վերաբերյալ նախագծային, ծրագրային եւ շահագործման փաստաթղթերի մշակում։

3. Անդամ պետությունների ԵՀԶ ԻՏՀ-ների կազմում միջին եւ   
գերբարձր տարածական լուծաչափի ԵՀԶ ՏԱ-ների բազայի վրա հեռանկարային ԵՀԶ ՏՀ-ների ստեղծում

Աշխատանքների սկիզբ՝ 2021 թվականի հունվար

Աշխատանքների ավարտ՝ 2025 թվականի նոյեմբեր

Աշխատանքի նպատակը անդամ պետությունների ԵՀԶ ԻՏՀ-ների գործառութային հնարավորությունների ընդլայնումն է՝ միջին եւ գերբարձր տարածական լուծաչափի ԵՀԶ ՏԱ-ների բազայի վրա հեռանկարային ԵՀԶ ՏՀ-ներ ստեղծելու եւ դրա կազմում ներառելու միջոցով։

Դրված նպատակի ապահովումը թույլ կտա՝

բարձրացնել անդամ պետությունների ռեսուրսների (ֆինանսական եւ աշխատանքային) օգտագործման արդյունավետությունը՝ տարբեր տեսակների ԵՀԶ ՏԱ-ների մշակման, արտադրման եւ գործարկման նպատակներով, որոնք հետագայում կմիավորվեն անդամ պետությունների շահերից բխող համատեղ օգտագործման ԵՀԶ ՏԱ-ների միասնական ուղեծրային խմբավորման մեջ․

մրցակցել ԵՀԶ տվյալների շուկայում հիմնական խաղացողների հետ (AIRBUS D&S, 21 AT, Maxar Technologies եւ այլն).

ստեղծել անդամ պետությունների ԵՀԶ ՏԱ-ների կառավարման վերգետնյա նոր ենթակառուցվածք կամ արդիականացնել գոյություն ունեցողը՝ ՏԱ-ների կառավարման, ԵՀԶ տվյալների ընդունման եւ մշակման միասնական ցանցով։

Տվյալ միջոցառման շրջանակներում պետք է կատարվեն հետեւյալ աշխատանքները՝

միջին տարածական լուծաչափի ԵՀԶ ՏԱ-ների բազայի վրա հեռանկարային ԵՀԶ ՏՀ-ի ստեղծում․

գերբարձր տարածական լուծաչափի ռուսական-բելառուսական ԵՀԶ ՏԱ-ների բազայի վրա հեռանկարային ԵՀԶ ՏՀ-ի ստեղծում։

Միջին տարածական լուծաչափի ԵՀԶ ՏԱ-ների բազայի վրա հեռանկարային   
ԵՀԶ ՏՀ-ի ստեղծում։

Անդամ պետությունների ԵՀԶ ՏԱ-ների համատեղ ուղեծրային խմբավորման մեջ մտնող միջին տարածական լուծաչափի ԵՀԶ ՏԱ-ների բազայի վրա հեռանկարային ԵՀԶ ՏՀ-ի ստեղծումը կիրականացվի 2 փուլով՝ 1-ին փուլում (2021-2022 թվականներ) կմշակվի եւ կփորձարկվի մեկ ՏԱ, 2-րդ փուլում (2022-2025 թվականներ) կպատրաստվեն եւս երկու ՏԱ-ներ, եւ կիրականացվի միջին տարածական լուծաչափի ԵՀԶ ՏԱ-ների ամբողջ խմբավորման գործարկումը։

Նորարարական տեխնոլոգիական լուծումների հիման վրա նախատեսվում է ստեղծել 150 կգ-ը չգերազանցող զանգվածով ղազախական հեռանկարային ԵՀԶ ՏԱ, որը կապահովի մինչեւ 6 մ (GSD` պիքսելի չափը երկրի մակերեւույթի վրա) տարածական լուծաչափով նկարահանում՝ 6 սպեկտրալ ալիքներով եւ առնվազն 120 կմ ընդգրկման շերտով։

Նախագծի շրջանակներում Ղազախստանի Հանրապետության կողմից կիրականացվեն տիեզերական համալիրի մշակում, դեպի ուղեծիր ՏԱ-ի գործարկում, կարտադրվեն ՏԱ-ի լրակազմեր եւ հիմնական ենթահամակարգեր, կկատարվեն ՏԱ-ի հավաքման եւ փորձարկումների աշխատանքներ։

Միջին տարածական լուծաչափի ԵՀԶ ՏԱ-ների օգնությամբ ստացված տվյալները թույլ կտան լուծել հետեւյալ հիմնահարցերը՝

տարածքների խոշորամասշտաբ տեղագրական եւ թեմատիկ քարտեզագրում․

ԵՀԶ արդիական տվյալների նորացում եւ դրանցով երկրատեղեկատվական ծառայությունների համալրում․

շարժվող օբյեկտների հայտնաբերում․

բնական եւ մարդածին օբյեկտների հայտնաբերում, ճանաչում, տարբերակում եւ մոնիթորինգ։

Կրող հրթիռների գլխամասի շրջահոսիչների եզրաչափային չափսերի եւ թեթեւ ու միջին դասերի ՏԱ-ների դուրսբերման միջոցների էներգետիկ հնարավորությունների վերլուծության արդյունքներով՝ միջին տարածական լուծաչափի ՏԱ-ի գործարկումը դեպի ուղեծիր 500-600 կմ բարձրությամբ պլանավորվում է ապահովել սերիական կրող հրթիռների միջոցով՝ խմբային գործարկմամբ։

Աշխատանքների կատարման արդյունքներով պետք է ապահովվեն հետեւյալ արդյունքները՝

միջին տարածական լուծաչափի ԵՀԶ ՏԱ-ների ստեղծման վերաբերյալ կոնստրուկտորական եւ աշխատանքային փաստաթղթերի մշակման ավարտում․

մշակվել է միջին տարածական լուծաչափի ԵՀԶ ՏԱ-ներից ստացվող ԵՀԶ տվյալների ընդունման, մշակման եւ տարածման վերգետնյա համալիր եւ իրականացվել է ԵՀԶ ՏԱ-ի կառավարման գոյություն ունեցող վերգետնյա ենթակառուցվածքի հետ դրա ինտեգրումը․

պատրաստվել են միջին տարածական լուծաչափի երեք ԵՀԶ ՏԱ-ներ․

կատարվել է ԵՀԶ ՏՀ-ների բաղկացուցիչ մասերի վերգետնյա փորձնական մշակում․

ապահովագրվել են միջին տարածական լուծաչափի երեք ԵՀԶ ՏԱ-ների գործարկումը, թռիչքային փորձարկումները եւ շահագործման մեջ դնելը․

իրականացվել են միջին տարածական լուծաչափի երեք ԵՀԶ ՏԱ-ների գործարկումը, թռիչքային փորձարկումները եւ շահագործման մեջ դնելը։

Գերբարձր տարածական լուծաչափի ԵՀԶ ՏԱ-ների բազայի վրա հեռանկարային ԵՀԶ ՏՀ-ի ստեղծում

Ռուսական եւ բելառուսական ձեռնարկությունների կոոպերացիայի շրջանակներում պլանավորվում է իրականացնել հեռանկարային գերբարձր տարածական լուծաչափի ԵՀԶ ՏԱ-ների (այսուհետ՝ ԳԲՏԼ ԵՀԶ ՏԱ-ներ) բազայի վրա ԵՀԶ ՏՀ-ների մշակում՝ թիվ 1 ՏԱ-ի գործարկման ապահովմամբ եւ թիվ 2 ԵՀԶ ՏԱ-ի պատրաստման համար արտադրապաշարի ձեւավորմամբ։

Բելառուսական ձեռնարկությունների կողմից 2021-2025 թվականներին կստեղծվի ԳԲՏԼ ԵՀԶ ՏԱ-ների համար օպտիկաէլեկտրոնային նկարահանման նպատակային ապարատուրա՝ բաղկացած բարձր լուծաչափի նպատակային ապարատուրայից (ԲԼ ՆԱ) եւ բազմասպեկտրալ նկարահանման նպատակային ապարատուրայից (ԲՆ ՆԱ), կանցկացվեն օպտիկաէլեկտրոնային նպատակային ապարատուրայի փորձանմուշի վերգետնյա ինքնավար փորձարկումներ, եւ թռիչքային 2 նմուշների համար կպատրաստվեն ԲԼ ՆԱ եւ ԲՆ ՆԱ։ Ընդ որում, ԳԲՏԼ ԵՀԶ ՏԱ-ների նպատակային ապարատուրայի վերաբերյալ կոնստրուկտորական փաստաթղթերի մշակումը կիրականացվի արտադրող ձեռնարկությունների սեփական միջոցների հաշվին։

Նաեւ կանցկացվեն անդամ պետությունների ԵՀԶ ԻՏՀ-ների կազմում աշխատելու համար բելառուսական ԵՀԶ ՏՀ-ի վերգետնյա ենթակառուցվածքի (կառավարման վերգետնյա համալիրի եւ ընդունման կայանի) արդիականացման աշխատանքներ։

ԳԲՏԼ ԵՀԶ ՏԱ-ների օպտիկաէլեկտրոնային նկարահանման համակարգի տեխնիկական բնութագրերը ներկայացված են 1-ին աղյուսակում։

Աղյուսակ 1

ԳԲՏԼ ԵՀԶ ՏԱ-ների օպտիկաէլեկտրոնային նկարահանման համակարգի տեխնիկական բնութագրեր

|  |  |  |
| --- | --- | --- |
| Պարամետրեր | Հաշվարկային արժեք | |
| ԲԼ ՆԱ | ԲՆ ՆԱ |
| Սպեկտրալ ալիքների քանակը | 1 պանխրոմատիկ (ՊԱ),  4 բազմասպեկտրալ (ԲԱ) | 6 բազմասպեկտրալ (ԲԱ),  2 ինֆրակարմիր (ԻԱ) |
| Ընդգրկման շերտի լայնությունը, կմ | 17,5 | 30 |
| Տարածական լուծաչափը (պիքսելի պրոյեկցիայի չափը), մ | 0,35 | 30 |
| Տարածական լուծաչափը ԲԱ-ում, մ | 1,4 | 30 |
| Տեսաալիքի (ՏԱ) տարածական լուծաչափը, մ | 0,4 | - |
| Բորտային ՄՀՍ-ի ծավալը, Տբիտ | 8 | 8 |

ԳԲՏԼ ԵՀԶ ՏԱ-ների օգնությամբ ստացված տվյալները թույլ կտան լուծել հետեւյալ հիմնահարցերը՝

բնական ռեսուրսների (գյուղատնտեսական եւ անտառային հանդավարների, արոտավայրերի, ծովամթերքի արդյունահանման շրջանների եւ այլն) գույքագրում եւ տնտեսական գործընթացների մոնիթորինգ՝ անդամ պետությունների գյուղատնտեսության, անտառային տնտեսության, ձկնային տնտեսության, ջրային եւ այլ տնտեսությունների ռացիոնալ գործունեությունն ապահովելու համար․

մինչեւ 1:25 000 մասշտաբի տեղագրական քարտեզների եւ մինչեւ 1:10 000 մասշտաբի քաղաքային հատակագծերի, ընդհանուր աշխարհագրական եւ թեմատիկ քարտեզների ստեղծում եւ նորացում, պետական տեղագրական մոնիթորինգների վարում․

ռելիեֆի թվային մոդելների ստեղծում․

բնական միջավայրի աղտոտման եւ դեգրադացման մոնիթորինգ․

արտակարգ իրավիճակների (հեղեղումների, երաշտների եւ այլն) մոնիթորինգ․

անդամ պետությունների՝ շինարարության համար հարմար տարածքի բնապահպանական մոնիթորինգ․

արդյունաբերական ենթակառուցվածքի եւ բնակարանային-կոմունալ տնտեսության օբյեկտների գույքագրում, ինչպես նաեւ դրանց շինարարության հսկողություն։

Կրող հրթիռների գլխամասի շրջահոսիչների եզրաչափային չափսերի եւ թեթեւ ու միջին դասերի ՏԱ-ների դուրսբերման միջոցների էներգետիկ հնարավորությունների վերլուծության արդյունքներով՝ ԳԲՏԼ ԵՀԶ ՏԱ-ի գործարկումը դեպի ուղեծիր 500-600 կմ բարձրությամբ պլանավորվում է ապահովել սերիական կրող հրթիռների միջոցով՝ երկու առանձին գործարկումներով։

Աշխատանքների կատարումը կիրականացվի հետեւյալ փուլերին համապատասխան՝

ԵՀԶ ՏՀ-ների բաղկացուցիչ մասերի՝ թիվ 1 ՏԱ-ի, կառավարման վերգետնյա համալիրի եւ տեղեկատվության ընդունման, մշակման եւ տարածման վերգետնյա համալիրի մանրակերտների եւ փորձարկման նմուշների վերաբերյալ աշխատանքային փաստաթղթերի մշակում (2021-2022 թվականներ)․

ԵՀԶ ՏՀ-ների բաղկացուցիչ մասերի փորձարկման նմուշների պատրաստում եւ թիվ 1 ՏԱ-ի, կառավարման վերգետնյա համալիրի եւ տեղեկատվության ընդունման, մշակման եւ տարածման վերգետնյա համալիրի վերգետնյա փորձնական մշակում (2021-2025 թվականներ)․

թիվ 1 ՏԱ-ի ապահովագրում, գործարկում եւ թռիչքային փորձարկումների մեկնարկ (2025 թվական)․

թիվ 2 ՏԱ-ի դետալների եւ հավաքման միավորների պատրաստում, էլեկտրոնային բաղադրիչային բազայի եւ լրակազմող մասերի գնում (2021-2025 թվականներ)։

Աշխատանքների կատարման արդյունքներով պետք է ապահովվեն հետեւյալ արդյունքները՝

մշակվել են ԵՀԶ ՏՀ-ների բաղկացուցիչ մասերի՝ թիվ 1 ՏԱ-ի, կառավարման վերգետնյա համալիրի եւ տեղեկատվության ընդունման, մշակման եւ տարածման վերգետնյա համալիրի մանրակերտների եւ փորձարկման նմուշների վերաբերյալ աշխատանքային փաստաթղթերը․

պատրաստվել են ԵՀԶ ՏՀ-ների բաղկացուցիչ մասերի փորձարկման նմուշներն ու անցկացվել է թիվ 1 ՏԱ-ի, կառավարման վերգետնյա համալիրի եւ տեղեկատվության ընդունման, մշակման ու տարածման վերգետնյա համալիրի վերգետնյա փորձնական մշակումը․

գործարկվել է թիվ 1 ՏԱ-ն, եւ մեկնարկել են դրա թռիչքային փորձարկումները․

գնվել են թիվ 2 ՏԱ-ի էլեկտրոնային բաղադրիչային բազան եւ լրակազմող մասերը, պատրաստվել են դրա դետալներն ու հավաքման միավորները։

V. Ծրագրի նպատակների ապահովման եւ հիմնահարցերի լուծման գնահատման   
նպատակային ցուցիչները (ցուցանիշները)

Սույն ծրագրի նպատակների ապահովման եւ հիմնահարցերի լուծման գնահատման նպատակային ցուցիչները (ցուցանիշները) ներկայացված են 2-րդ աղյուսակում։

Աղյուսակ 2

| Նպատակային ցուցիչները (ցուցանիշները) | Նպատակային ցուցիչների (ցուցանիշների) պլանավորվող արժեքները | | | | |
| --- | --- | --- | --- | --- | --- |
| 2021 թվական | 2022 թվական | 2023 թվական | 2024 թվական | 2025 թվական |
| 1 | 2 | 3 | 4 | 5 | 6 |
| 1. Անդամ պետությունների ԵՀԶ ԻՏՀ-ների կազմում օգտագործվող ՏԱ-ների քանակը (հատ) | | | | | |
| Բելառուսի Հանրապետությունում | 1 | 1 | - | - | - |
| Ղազախստանի Հանրապետությունում | 2 | 2 | 2 | 3\* | 5[[1]](#footnote-1)\* |
| Ռուսաստանի Դաշնությունում | 8 | 8 | 4 | 7 | 8[[2]](#footnote-2)\*\* |
| Ընդհանուրը | 11 | 11 | 6 | 10 | 13 |
| 2. Միջին, բարձր եւ գերբարձր տարածական լուծաչափի ԵՀԶ-ների՝ անդամ պետությունների ԵՀԶ ԻՏՀ-ների օգտագործմամբ ստացվող տվյալների ծավալը (մլն քառ. կմ/օր)․ | | | | | |
| Բելառուսի Հանրապետությունում | 0,20 | 0,20 | - | - | 0,12 |
| Ղազախստանի Հանրապետությունում | 0,77 | 0,77 | 0.77 | 0,77 | 2,57 |
| Ռուսաստանի Դաշնությունում | 1,16 | 1,16 | 1,28 | 1,48 | 1,74 |
| Ընդհանուրը | 2,13 | 2,21 | 2,05 | 2,25 | 4,43[[3]](#footnote-3)\*\*\* |
| 3. ԵՀԶ-ների ոլորտում անդամ պետությունների օրենսդրության ներդաշնակեցումն ապահովող կազմակերպչական-կարգադրական, նորմատիվ-տեխնիկական եւ մեթոդական փաստաթղթերի քանակը (հատ)․ | | | | | |
| Բելառուսի Հանրապետությունում | 1 | 1 | 2 | 2 | 2 |
| Ղազախստանի Հանրապետությունում | 1 | 1 | 2 | 2 | 2 |
| Ռուսաստանի Դաշնությունում | 1 | 3 | 4 | 5 | 6 |
| Ընդհանուրը | 3 | 5 | 8 | 9 | 10 |

VI. Ծրագրի իրականացման ֆինանսական ապահովումը

Բելառուսի Հանրապետությունում, Ղազախստանի Հանրապետությունում եւ Ռուսաստանի Դաշնությունում սույն ծրագրի իրականացման ֆինանսական ապահովումն իրականացվում է ազգային պատվիրատու-համակարգողների կողմից, ազգային տիեզերական ծրագրերի կազմում՝ անդամ պետությունների օրենսդրությամբ սահմանված կարգով դրանց բյուջեների միջոցների հաշվին։

«Ռոսկոսմոս» պետկորպորացիան պատրաստում է 2021-ից 2025 թվականներն ընկած ժամանակահատվածի համար բյուջետային հայտի հիմնավորում՝ ««Երկրի հեռավար զոնդավորման տվյալների ազգային աղբյուրների հիման վրա տիեզերական եւ երկրատեղեկատվական արդյունքների եւ ծառայությունների ստեղծման ու տրամադրման Եվրասիական տնտեսական միության անդամ պետությունների ինտեգրված համակարգ» միջպետական ծրագրի կատարում» միջոցառումը համապատասխան ֆինանսավորմամբ Ռուսաստանի Դաշնության «Ռուսաստանի տիեզերական գործունեություն» պետական ծրագրում ներառելու համար։

Բելառուսի Գիտությունների ազգային ակադեմիան մշակում է 2021-ից 2025 թվականներն ընկած ժամանակահատվածի համար ««Երկրի հեռավար զոնդավորման տվյալների ազգային աղբյուրների հիման վրա տիեզերական եւ երկրատեղեկատվական արդյունքների եւ ծառայությունների ստեղծման ու տրամադրման Եվրասիական տնտեսական միության անդամ պետությունների ինտեգրված համակարգ» միջպետական ծրագրի կատարում» միջոցառումը համապատասխան ֆինանսավորմամբ Բելառուսի Հանրապետության «Գիտատար տեխնոլոգիաների եւ տեխնիկայի հիման վրա ազգային տնտեսության բարձր տեխնոլոգիական հատվածի զարգացում» պետական ծրագրի «Խաղաղ նպատակներով տիեզերական տարածության հետազոտում եւ օգտագործում» ենթածրագրում ներառելու հարցը։

Ղազախստանի Հանրապետության թվային զարգացման, նորարարությունների եւ աերոտիեզերական արդյունաբերության նախարարությունը մշակում է 2021-ից 2025 թվականներն ընկած ժամանակահատվածի համար ««Երկրի հեռավար զոնդավորման տվյալների ազգային աղբյուրների հիման վրա տիեզերական եւ երկրատեղեկատվական արդյունքների եւ ծառայությունների ստեղծման ու տրամադրման Եվրասիական տնտեսական միության անդամ պետությունների ինտեգրված համակարգ» միջպետական ծրագրի կատարում» միջոցառումը Ղազախստանի Հանրապետության բյուջետային օրենսդրությանը համապատասխան ֆինանսավորելու հարցը։

Սույն ծրագրի միջոցառումների ֆինանսավորման չափորոշիչների փոփոխության մասին որոշումներն ընդունվում են անդամ պետությունների կողմից՝ ազգային պատվիրատու-համակարգողների առաջարկով, բյուջետային նոր ժամանակահատվածներում բյուջետային որոշումներ կայացնելու դեպքում կամ անդամ պետությունների բյուջեների մասին հերթական օրենքները նախապատրաստելու եւ դրանք լրամշակելու ընթացքում։ Ծրագրի ֆինանսավորման պարամետրերի մեջ փոփոխությունների կատարումն անդամ պետությունների կողմից հավանության արժանանալու դեպքում ընդունվում են Եվրասիական տնտեսական միության մարմինների համապատասխան ակտեր՝

Եվրասիական միջկառավարական խորհրդի կարգադրությամբ կարող են կատարվել փոփոխություններ սույն ծրագրի առանձին միջոցառումների ծավալներում եւ ֆինանսավորման աղբյուրներում․

Եվրասիական տնտեսական հանձնաժողովի խորհրդի կարգադրությամբ կարող են կատարվել փոփոխություններ, որոնցով նախատեսվում է միջոցառումների միջեւ ֆինանսական միջոցների վերաբաշխում՝ առանց տարեկան հաստատված ֆինանսավորման ծավալների եւ ֆինանսավորման աղբյուրների փոփոխության։

Սույն ծրագրի միջոցառումների ֆինանսավորումն իրականացվում է պլանին համապատասխան՝ հավելվածի համաձայն։

Բելառուսի Հանրապետությունում, Ղազախստանի Հանրապետությունում եւ Ռուսաստանի Դաշնությունում 2021-ից 2025 թվականներն ընկած ժամանակահատվածում ծրագրի միջոցառումների ֆինանսավորման մասին ամփոփ տեղեկատվությունը ներկայացված է 3-րդ աղյուսակում։

Աղյուսակ 3

| Միջոցառման անվանումը | Անդամ պետությունը | Սույն ծրագրի միջոցառումների ֆինանսավորման ծավալը (մլն ռուսական ռուբլի) | | | | | | |
| --- | --- | --- | --- | --- | --- | --- | --- | --- |
| 2021-2025 թվականներ | 2021 թվական | 2022 թվական | 2023 թվական | 2024 թվական | 2025 թվական | Ֆինանսավորման աղբյուրը |
| 1 | 2 | 3 | 4 | 5 | 6 | 7 | 8 | 9 |
| Անդամ պետությունների  ԵՀԶ ԻՏՀ-ների ստեղծման եւ զարգացման կազմակերպչական, նորմատիվ-տեխնիկական եւ մեթոդական ապահովում | Բելառուսի Հանրապետություն | - | - | - | - | - | - | բյուջե |
| Ղազախստանի Հանրապետություն | - | - | - | - | - | - | բյուջե |
| Ռուսաստանի Դաշնություն | - | - | - | - | - | - | բյուջե |
| Անդամ պետությունների  ԵՀԶ ԻՏՀ-ների ձեւավորման եւ գործունեության ապահովման համար ապարատային-ծրագրային համալիրների ստեղծում | Բելառուսի Հանրապետություն | 136,60 | 8,90 | 64,70 | 35,22 | 27,78 | - | բյուջե\* |
| Ղազախստանի Հանրապետություն | 152,90 | 21,70 | 54,40 | 38,40 | 38,40 | - | բյուջե\*\* |
| Ռուսաստանի Դաշնություն | 212,20 | 47,40 | 79,70 | 52,60 | 32,50 | - | բյուջե\*\*\* |
| Ընդհանուրը |  | 501,70 | 78,00 | 198,80 | 126,22 | 98,68 | - | բյուջե |
| Անդամ պետությունների  ԵՀԶ ԻՏՀ-ների կազմում միջին եւ գերբարձր տարածական լուծաչափի ԵՀԶ ՏԱ-ների բազայի վրա հեռանկարային ԵՀԶ ՏՀ-ների ստեղծում | Բելառուսի Հանրապետություն | 5 264,90 | 1 464,50 | 1 586,10 | 951,10 | 905,30 | 358,00 | բյուջե\* |
| Ղազախստանի Հանրապետություն | 6 232,10 | 1 619,80 | 663,60 | 1 303,60 | 1 624,70 | 1 020,40 | բյուջե\*\* |
| Ռուսաստանի Դաշնություն | 16 986,40 | 2 044,50 | 3 664,40 | 4 611,00 | 2 041,50 | 4 625,00 | բյուջե\*\*\* |
| Ընդհանուրը |  | 28 483,40 | 5 128,80 | 5 914,10 | 6 865,60 | 4 571,50 | 6 003,40 | բյուջե |
| Ընդամենը՝ ծրագրով | Բելառուսի Հանրապետություն | 5 401,50 | 1 473,40 | 1 650,80 | 986,22 | 933,08 | 358,00 | բյուջե [[4]](#footnote-4)\* |
|  | Ղազախստանի Հանրապետություն | 6 385,00 | 1 641,50 | 718,00 | 1 342,00 | 1 663,10 | 1 020,40 | բյուջե[[5]](#footnote-5)\*\* |
| Ռուսաստանի Դաշնություն | 17 198,60 | 2 091,90 | 3 744,10 | 4 663,60 | 2 074,00 | 4 625,00 | բյուջե[[6]](#footnote-6)\*\*\* |
| Ընդհանուրը |  | 28 985,10 | 5 206,80 | 6 112,90 | 6 991,82 | 4 670,18 | 6 003,40 | բյուջե |

VII. Ծրագրի իրականացման կառավարումը եւ դրա կատարման նկատմամբ հսկողության մեխանիզմը

Ազգային պատվիրատու-համակարգողները ձեւավորում են սույն ծրագիրը կատարողների ցանկը՝ անդամ պետությունների օրենսդրությանը համապատասխան։

Սույն ծրագրի իրականացումը կառավարելու համար ծրագրի պատասխանատուն ստեղծում է կազմակերպչական կառույց՝ նախագծային գրասենյակ։

Նախագծային գրասենյակի մեջ պետք է մտնեն սույն ծրագրի մասնակիցների (ազգային պատվիրատու-համակարգողների, «Տիեզերական եւ երկրատեղեկատվական տեխնոլոգիաներ՝ գլոբալ մրցունակության ապրանքներ» եվրասիական տեխնոլոգիական հարթակի մասնակից ձեռնարկությունների եւ կազմակերպությունների) ներկայացուցիչները։

Սույն ծրագրի իրականացումն իրագործվում է ծրագրի պատասխանատուի, սույն ծրագրի մասնակիցների եւ (կամ) ազգային պատվիրատու-համակարգողների կողմից կատարողների հետ սահմանված կարգով կնքվող քաղաքացիաիրավական պայմանագրերի հիման վրա։

Սույն ծրագրի իրականացման շրջանակներում ծրագրի պատասխանատուն յուրաքանչյուր տարի՝ մինչեւ ապրիլի 1-ը, Եվրասիական տնտեսական հանձնաժողով է ուղարկում նախորդող տարվա համար աշխատանքների կատարման ընթացքի մասին հաշվետվություն։ Հաշվետվությունը համաձայնեցվում է բոլոր ազգային պատվիրատու-համակարգողների հետ եւ ներառում է՝

հաշվետու տարվա համար սույն ծրագրի իրականացման արդյունքների մասին տեղեկություններ.

հաշվետու տարում սույն ծրագրի ֆինանսավորման ծավալների եւ աղբյուրների մասին տեղեկություններ (յուրաքանչյուր միջոցառման համար՝ առանձին), ինչպես նաեւ՝ սույն ծրագրի ֆինանսավորման համար հատկացված միջոցների նպատակային օգտագործման, հաշվետու տարում ֆինանսական միջոցների ոչ լրիվ ծախսման պատճառների մասին տվյալներ, հաշվետու տարում ձեւավորված ֆինանսական միջոցների մնացորդները հաջորդ տարում օգտագործելու ուղղությունների մասին եզրակացություններ եւ առաջարկներ․

նպատակային ցուցիչների (ցուցանիշների) արժեքների ապահովման, հաստատված ծախսերի հետ փաստացի ծախսերի համապատասխանության, անավարտ աշխատանքների առկայության, դրանց ծավալների եւ վիճակի մասին տեղեկություններ․

գիտահետազոտական եւ փորձակոնստրուկտորական աշխատանքների արդյունքների, նորարարական մշակումների ներդրման արդյունքների եւ այդ մշակումների արդյունավետության մասին տեղեկություններ․

սույն ծրագրի իրականացման արդյունավետության գնահատականը (ներառյալ հաշվարկները)՝ սույն ծրագրի XI բաժնում սահմանված մեթոդիկային համապատասխան․

սույն ծրագրի իրականացման սոցիալ-տնտեսական, բնապահպանական եւ այլ հետեւանքների գնահատականը․

սույն ծրագրում փոփոխություններ կատարելու վերաբերյալ առաջարկներ (անհրաժեշտության դեպքում)։

Սույն ծրագրի կատարման նկատմամբ հսկողությունն իրականացվում է սույն բաժնով սահմանված կարգով եւ Եվրասիական միջկառավարական խորհրդի 2018 թվականի փետրվարի 2-ի թիվ 1 որոշմամբ հաստատված «Արդյունաբերական ոլորտում միջպետական ծրագրերի եւ նախագծերի մշակման, ֆինանսավորման եւ իրականացման մասին» հիմնադրույթի 27-րդ կետին համապատասխան։

Ծրագրի պատասխանատուն անհրաժեշտության դեպքում, ազգային պատվիրատու-համակարգողների հետ համաձայնեցմամբ, ընթացիկ տարվա III եռամսյակից ոչ ուշ Հանձնաժողով է ուղարկում սույն ծրագրում փոփոխություններ կատարելու կամ դրա իրականացման ժամկետը երկարաձգելու վերաբերյալ առաջարկ։

Սույն ծրագրի իրականացման ժամկետը երկարաձգելու հիմնավորումը պետք է ներառի հաշվետու ժամանակահատվածում դրա իրականացման արդյունքների մասին տեղեկությունները, այն պատճառների վերլուծությունը, որոնց հետեւանքով սույն ծրագիրը կամ սույն ծրագրի միջոցառումներից որեւէ մեկը չի իրականացվել սահմանված ժամկետում, ինչպես նաեւ չլուծված հիմնահարցերի արդիականության հաստատումը եւ սույն ծրագրի ֆինանսավորման աղբյուրների ու ծավալների մասին տեղեկատվությունը։

Եվրասիական տնտեսական հանձնաժողովը (այսուհետ՝ Հանձնաժողով), անդամ պետությունների կառավարությունների հետ համաձայնեցնելով, ուսումնասիրում է սույն ծրագրի իրականացման ժամկետը երկարաձգելու նպատակահարմարության մասին կամ սույն ծրագրում փոփոխությունների կատարման մասին առաջարկները եւ սահմանված կարգով դրանք ներկայացնում է Եվրասիական միջկառավարական խորհրդի քննարկմանը։

Հաշվի առնելով աշխատանքների նոր լինելը եւ տեխնոլոգիական բարդությունը, ինչպես նաեւ տիեզերական տեխնիկայի մշակման ու արտադրության երկարատեւ փուլը՝ սույն ծրագրի իրականացման ժամկետը կարող է երկարաձգվել, սակայն ոչ ավելի, քան 3 տարով։

Սույն ծրագրի իրականացման ժամկետը երկարաձգելու մասին որոշում ընդունելու դեպքում պլանավորվում է կատարել հետեւյալ աշխատանքները՝

Ռուսաստանի Դաշնության կողմից՝ թիվ 1 ՏԱ-ի թռիչքային փորձարկումների ավարտում, թիվ 2 ՏԱ-ի բաղկացուցիչ մասերի պատրաստման ավարտում, թիվ 2 ՏԱ-ի հավաքում, վերգետնյա փորձարկումներ եւ գործարկում, ԵՀԶ ՏՀ-ների կազմում թիվ 1 ՏԱ-ի եւ թիվ 2 ՏԱ-ի թռիչքային փորձարկումներ։ Աշխատանքների ընդհանուր արժեքը կկազմի 8 972 488,90 հազ․ ռուսական ռուբլի։

Բելառուսի Հանրապետության կողմից՝ մասնակցություն թիվ 1 ՏԱ-ի թռիչքային փորձարկումներին, թիվ 2 ՏԱ-ի համալիր վերգետնյա փորձարկումներին, ինչպես նաեւ՝ մասնակցություն թռիչքային փորձարկումներին։ Աշխատանքների ընդհանուր արժեքը կկազմի 224 848,40 հազ․ ռուսական ռուբլի։

Ծրագրի բոլոր միջոցառումների կատարման արդյունքներով ծրագրի պատասխանատուն պատրաստում է դրա իրականացման մասին հաշվետվություն, դա համաձայնեցնում է անդամ պետությունների կառավարությունների հետ եւ ուղարկում Հանձնաժողով։ Հանձնաժողովը նշված հաշվետվությունը սահմանված կարգով ներկայացնում է Եվրասիական միջկառավարական խորհրդի քննարկմանը։

VIII. Իրավունքների, այդ թվում՝ ծրագրի իրականացման շրջանակներում ստեղծված մտավոր սեփականության օբյեկտների նկատմամբ իրավունքների բաշխման սկզբունքներն ու կարգը

Մտավոր սեփականության օբյեկտների նկատմամբ իրավունքների պահպանության հարցերը

Անդամ պետություններն իրենց տարածքում ապահովում են մտավոր սեփականության օբյեկտների նկատմամբ իրավունքների պահպանությունը՝ իրենց օրենսդրությանը եւ այն միջազգային պայմանագրերին համապատասխան, որի մասնակիցներն են։

Մտավոր սեփականության օբյեկտների նկատմամբ իրավունքների պահպանության ոլորտում փոխգործակցության համար սույն ծրագրի մասնակիցները եւ կատարողներն ապահովում են՝

մտավոր սեփականության օբյեկտների նկատմամբ իրավունքների պահպանության՝ սույն ծրագրի իրականացման ընթացքում ծագող հարցերի կարգավորումը,

այդ հարցերին առնչվող փորձի, ինչպես նաեւ մտավոր սեփականության օբյեկտների նկատմամբ իրավունքների պահպանության հարցերը կարգավորող միջազգային պայմանագրերում անդամ պետությունների մասնակցության մասին տեղեկատվության փոխանակման հնարավորությունը։

«Տիեզերական եւ երկրատեղեկատվական տեխնոլոգիաները՝ գլոբալ մրցունակության արդյունքներ» եվրասիական տեխնոլոգիական հարթակի անդամներ հանդիսացող՝ սույն ծրագրի մասնակիցները եւ կատարողներն ապահովում են ազգային պատվիրատու-համակարգողների հետ կնքվող պայմանագրերում (աշխատանքների կատարման տեխնիկական առաջադրանքներում, համաձայնագրերում, պայմանագրերում) այն դրույթների ներառումը, որոնք առնչվում են՝

մտավոր սեփականության այն օբյեկտներին, որոնց ստեղծումը, փոխանցումը կամ օգտագործումն իրականացվելու են պայմանագրերի (աշխատանքների կատարման տեխնիկական առաջադրանքների, համաձայնագրերի, պայմանագրերի) կատարման ժամանակ, եւ որոնք տարանջատվում են նախորդ եւ ստեղծվող մտավոր սեփականության օբյեկտների․

այն գիտատեխնիկական տեղեկատվությանը, որի ստեղծումը, փոխանցումը կամ օգտագործումն իրականացվելու են պայմանագրերի (աշխատանքների կատարման տեխնիկական առաջադրանքների, համաձայնագրերի, պայմանագրերի) կատարման ժամանակ․

պայմանագրերի (աշխատանքների կատարման տեխնիկական առաջադրանքների, համաձայնագրերի, պայմանագրերի) կատարմանը սույն ծրագրի մասնակիցներից եւ կատարողներից յուրաքանչյուրի մասնակցության աստիճանին․

սույն ծրագրի մասնակիցների եւ կատարողների միջեւ ստեղծվող մտավոր սեփականության օբյեկտների նկատմամբ իրավունքների բաշխմանը.

սույն ծրագրի մասնակիցների եւ կատարողների պարտավորություններին՝ գաղտնի տեղեկատվության պաշտպանության, ինչպես նաեւ մտավոր սեփականության օբյեկտների, գիտատեխնիկական տեղեկատվության նկատմամբ իրավունքների պահպանության եւ այդպիսի իրավունքների խախտման համար պատասխանատվության ենթարկելու ապահովման մասով

անդամ պետությունների տարածքներում, ինչպես նաեւ այլ պետությունների տարածքներում մտավոր սեփականության օբյեկտների օգտագործման պայմաններին․

մտավոր սեփականության օբյեկտներին առնչվող տարաձայնությունների կարգավորման կարգին․

նախորդ եւ ստեղծվող մտավոր սեփականության օբյեկտների, ինչպես նաեւ գաղտնի տեղեկատվության ոչ իրավաչափ օգտագործման հետեւանքով վնասների փոխհատուցման կարգին․

սույն ծրագրի մասնակիցների եւ կատարողների՝ գիտատեխնիկական եւ գաղտնի տեղեկատվությունն օգտագործելու իրավունքներին․

պայմանագրերի (աշխատանքների կատարման տեխնիկական առաջադրանքների, համաձայնագրերի, պայմանագրերի) կատարման շրջանակներում ստացված տեղեկությունների փոխանցման, փոխանակման եւ հրապարակման կարգին ու պայմաններին։

Ազգային պատվիրատու-համակարգողների կողմից սույն ծրագրի շրջանակներում կնքվող պայմանագրերում (աշխատանքների կատարման տեխնիկական առաջադրանքներում, համաձայնագրերում, պայմանագրերում) պետք է նախատեսվի այն, որ նախորդ մտավոր սեփականության օբյեկտների օգտագործումը հնարավոր է միայն դրանց անհրաժեշտ իրավական պահպանության իրականացմանն ուղղված գործողությունների կատարումից հետո, այդ թվում՝ արդար եւ ողջամիտ պայմաններով համապատասխան լիցենզային պայմանագրեր կնքելուց հետո։

Սույն ծրագրի մասնակիցներն ու կատարողները փոխադարձ խորհրդակցությունների անցկացման միջոցով ապահովում են սույն ծրագրի իրականացման ժամանակ ստացված արդյունքների գաղտնիությունը պահպանելու եւ պահպանական փաստաթղթի ստացմանն ուղղված միջոցներ ընդունելու մասին հարցերի կարգավորումը։

Նախքան սույն ծրագրի միջոցառումների իրականացման շրջանակներում ստացված արդյունքների պահպանության ձեւի մասին որոշման ընդունումը՝ սույն ծրագրի մասնակիցներն ու կատարողներն ապահովում են նշված արդյունքների մասին տեղեկատվությունը չհրապարակելուն ուղղված միջոցների ընդունումը՝ գաղտնիության մասին պայմանագրեր (համաձայնագրեր) կնքելու միջոցով։

Այն դեպքում, երբ սույն ծրագրի մասնակիցներն ու կատարողներն ընդունում են արտոնագրի ստացման ընթացակարգն սկսելու մասին որոշումը, սույն ծրագրի իրականացման շրջանակներում ստացված եւ մտավոր սեփականության օբյեկտ հանդիսացող աշխատանքների արդյունքների վերաբերյալ արտոնագրի (արտոնագրերի) տրամադրման հայտը (հայտերը) ներկայացվում է (ներկայացվում են) անդամ պետությունների ազգային օրենսդրությամբ կամ միջազգային պայմանագրերով սահմանված կարգով։

Սույն ծրագրի մասնակիցներն ու կատարողներն ապահովում են սույն ծրագրի իրականացման շրջանակներում ստացված աշխատանքների արդյունքների վերաբերյալ պահպանական փաստաթղթի համատեղ ստացման կամ սույն ծրագրի մասնակիցներից կամ կատարողներից մեկի կողմից իր անունից եւ իր հաշվին հայտը ներկայացնելու հնարավորությունը՝ պայմանով, որ այդ մասնակիցը կամ կատարողը սույն ծրագրի մասնակիցներին կամ կատարողներին կտրամադրի ոչ բացառիկ եւ անհատույց լիցենզիա՝ նշված արդյունքները ոչ կոմերցիոն նպատակներով օգտագործելու համար։ Նշված արդյունքներն այլ նպատակներով օգտագործելու մասին որոշումն ընդունվում է իրավատերերի կողմից՝ փոխադարձ համաձայնությամբ։

Սույն ծրագրի մասնակիցներից ու կատարողներից յուրաքանչյուրն ապահովում է սույն ծրագրի մյուս մասնակիցներին ու կատարողներին համապատասխան անդամ պետության օրենսդրությանը համապատասխան նրանց ներկայացվող՝ սույն ծրագրի իրականացման շրջանակներում պահպանական փաստաթղթերի օգտագործման պայմանների խախտումների հետ կապված ցանկացած պահանջի մասին ծանուցելը։

Սույն ծրագրի մասնակիցներն ու կատարողները սույն ծրագրի մյուս մասնակիցներին (երրորդ անձանց) չեն տրամադրում, չեն վաճառում, չեն վերազիջում եւ այլ կերպ չեն փոխանցում սույն ծրագրի մասնակցին կամ կատարողին պատկանող գիտատեխնիկական տեղեկատվությունը՝ առանց իրավատիրոջ նախնական գրավոր համաձայնության։

Այդ տեղեկատվության փոխանցումն իրականացվում է անդամ պետությունների օրենսդրությանը, ինչպես նաեւ այն միջազգային պայմանագրերին համապատասխան, որի մասնակիցներն են դրանք։

Սույն ծրագրի մասնակիցներն ու կատարողներն իրենց պետությունների օրենսդրությանը եւ այն միջազգային պայմանագրերին համապատասխան, որի մասնակիցներն են իրենք, ձեռնարկում են սույն ծրագրի մյուս մասնակիցներին ու կատարողներին պատկանող մտավոր սեփականության օբյեկտների նկատմամբ իրավունքների խախտման կանխարգելմանը եւ (կամ) նախականխմանն ուղղված անհրաժեշտ միջոցներ։

Սույն ծրագրի մասնակիցներն ու կատարողները փոխադարձ համաձայնությամբ որոշում են սույն ծրագրի իրականացման շրջանակներում ստեղծված արտադրանքն իրենց պետությունների տարածքից այլ պետությունների տարածքներ տեղափոխելու կարգը՝ օգտագործելով սույն ծրագրի այլ մասնակցի կամ կատարողի պատկանող մտավոր սեփականության օբյեկտները եւ գիտատեխնիկական տեղեկատվությունը՝ իրենց անդամ պետությունների օրենսդրությանը եւ այն միջազգային պայմանագրերին համապատասխան, որի մասնակիցներն են իրենք։

Սույն ծրագրի մասնակիցներն ու կատարողներն ընդունում են, որ պայմանագրերի (աշխատանքների կատարման տեխնիկական առաջադրանքների, համաձայնագրերի, պայմանագրերի) կատարման շրջանակներում ստացված գիտատեխնիկական տեղեկատվությունը կարող է համարվել գաղտնի տեղեկատվություն։

Գաղտնի տեղեկատվության հետ կապված՝ սույն ծրագրի մասնակիցներն ու կատարողները հիմք են ընդունում հետեւյալ սկզբունքները՝

սույն ծրագրի մասնակիցներից կամ կատարողներից մեկի կողմից գաղտնի ճանաչված տեղեկատվությունն ինքնաբերաբար ճանաչվում է այդպիսին սույն ծրագրի այլ մասնակիցների ու կատարողների կողմից․

սույն ծրագրի մասնակիցներն ու կատարողները պարտավորվում են օգտագործել գաղտնի տեղեկատվությունը բացառապես այն նպատակներով, որոնց համար դա փոխանցվում է․

գաղտնի տեղեկատվությունը սույն ծրագրի մասնակիցներին ու կատարողներին է փոխանցվում սույն ծրագրի՝ այդ տեղեկատվությունը փոխանցող մասնակիցների ու կատարողների պետությունների օրենսդրությամբ սահմանված կարգով․

սույն ծրագրի մասնակիցներից ու կատարողներից յուրաքանչյուրը ձեռնարկում է գաղտնի տեղեկատվության բացահայտումը կանխելուն ուղղված բոլոր անհրաժեշտ միջոցները՝ բացառությամբ այն դեպքերի, երբ սույն ծրագրի՝ նշված տեղեկատվությունը փոխանցող եւ դրա իրավատերը հանդիսացող մասնակիցը կամ կատարողը նախապես տալիս է իր գրավոր համաձայնությունը՝ այդ տեղեկատվությունը բացահայտելու համար․

ազգային պատվիրատու-համակարգողների կողմից կնքվող պայմանագրերի (աշխատանքների կատարման տեխնիկական առաջադրանքների, համաձայնագրերի, պայմանագրերի) կատարման շրջանակներում սույն ծրագրի մասնակիցների ու կատարողների կողմից ստացված տեղեկատվությունը համարվում է գաղտնի՝ սույն ծրագրի մասնակիցների ու կատարողների փոխադարձ համաձայնությամբ։

Ստեղծվող նյութական եւ ոչ նյութական ակտիվների նկատմամբ   
գույքային իրավունքների պահպանության հարցերը

Սույն ծրագրի իրականացման արդյունքում նախատեսվում է հետեւյալ նյութական եւ ոչ նյութական ակտիվների ձեւավորումը (ստեղծումը)՝

անդամ պետությունների ԵՀԶ ՏՀ-ների ազգային օպերատորների տեղեկատվական-որոնողական համակարգերի բազայի վրա տեղեկատվական-որոնողական ինտեգրված համակարգ (ԵՀԶ ստանդարտ արդյունքների եւ արխիվային նյութերի վերաբերյալ մեթատվյալների բանկով)․

ԵՀԶ տվյալների ընդունման եւ տիեզերական ապարատների կառավարման վերգետնյա ազգային համալիրների փոխգործակցության եւ համակարգված օգտագործման ապահովման ապարատային-ծրագրային համալիրի փորձանմուշ․

ԵՀԶ ՏԱ-ների համատեղ ուղեծրային խմբավորում, որը բաղկացած կլինի Ղազախստանի Հանրապետության կողմից ստեղծվող՝ միջին տարածական լուծաչափի ՏԱ-ի ուղեծրային հատվածից եւ բոլոր անդամ պետությունների կողմից համատեղ ստեղծվող գերբարձր տարածական լուծաչափի ՏԱ-ի ուղեծրային հատվածից․

ԵՀԶ ՏՀ-ների ազգային օպերատորների ԵՀԶ տվյալների ընդունման՝ ինտեգրված ցանցում միավորված արդիականացված վերգետնյա միջոցներ։

Սույն ծրագրի իրականացման շրջանակներում անդամ պետություններից յուրաքանչյուրը ֆինանսավորում եւ ստեղծում (արդիականացնում) է ինտեգրված տեղեկատվական-որոնողական համակարգի կազմում իր նյութական կամ ոչ նյութական ակտիվը, այդ թվում՝ ընդունման վերգետնյա կայանը, անդամ պետությունների ԵՀԶ ԻՏՀ-ներում միավորված՝ միջին եւ գերբարձր տարածական լուծաչափի ԵՀԶ ՏԱ-ի բազայի վրա ԵՀԶ ՏՀ-ները, ինչպես նաեւ՝ այլ ակտիվներ, որոնց ստեղծումը (արդիականացումը) նախատեսված է սույն ծրագրով։

Ծրագրի մասնակիցների կողմից՝ ստեղծվող ակտիվների օգտագործման պայմաններն ու կարգը կկարգավորվեն սույն ծրագրի շրջանակներում։ Այսպիսով, սույն ծրագրի շրջանակներում ստեղծված նյութական եւ ոչ նյութական յուրաքանչյուր ակտիվի նկատմամբ գույքային իրավունքները կպատկանեն այն պետությանը, որը ֆինանսավորում է այդ օբյեկտի ստեղծումը։ Ընդհանուր նյութական ակտիվների ձեւավորում սույն ծրագրի շրջանակներում չի ենթադրվում։

IX. Ծրագրի իրականացումից ակնկալվող արդյունքները

Սույն ծրագրի իրականացման հիմնական արդյունքները անդամ պետությունների պետական եւ առեւտրային սպառողների՝ ԵՀԶ բարձր տեխնոլոգիական արդյունքների եւ երկրատեղեկատվական ծառայությունների որակով եւ քանակով բավարարվածության մակարդակի բարձրացումը, երրորդ երկրներից ԵՀԶ տվյալների մատակարարումներից անդամ պետությունների առավելագույն անկախության ապահովումը եւ անդամ պետությունների գլոբալ մրցունակությունը բարձրացնելու համար պայմանների ստեղծումն են։

Անդամ պետությունների ուղեծրային եւ վերգետնյա ենթակառուցվածքի օբյեկտների ինտեգրմանն ուղղված միջոցառումների իրականացումը, նկարահանման պլանավորման միասնական համակարգի ներդրումը եւ ազգային ԵՀԶ ՏԱ-ներից ստացված ԵՀԶ տվյալների ընդհանուր բանկի օգտագործումը, ինչպես նաեւ՝ անդամ պետությունների հեռանկարային ԵՀԶ ՏՀ-ների ստեղծումն ու օգտագործումը թույլ կտան ապահովել հետեւյալ արդյունքները՝

անդամ պետությունների հրթիռատիեզերական արդյունաբերության պետական եւ արտադրական կառուցվածքներում միջպետական ու միջոլորտային կապերի ամրապնդում․

ԵՀԶ տիեզերական միջոցների ստեղծման եւ օգտագործման ոլորտում միջպետական (միջգերատեսչական) կազմակերպչական-կարգադրական, նորմատիվ-տեխնիկական եւ մեթոդական փաստաթղթերի մշակում․

ԵՀԶ ՏՀ-ների համատեղ ստեղծման եւ կիրառության նպատակների համար անդամ պետությունների տիեզերական ոլորտների ձեռնարկությունների արդյունաբերական կոոպերացիայի ձեւավորում․

սկզբունքայնորեն նոր տեխնիկական բնութագրերով միջին եւ գերբարձր տարածական լուծաչափի ԵՀԶ ՏԱ-ների ստեղծում․

անդամ պետությունների գործող ՏԱ-ների եւ սույն ծրագրի շրջանակներում ստեղծված հեռանկարային ԵՀԶ ՏԱ-ների բազայի վրա ԵՀԶ ԻՏՀ-ների ստեղծում․

սույն ծրագրի շրջանակներում ստեղծված ԵՀԶ ԻՏՀ-ների օգտագործմամբ սպառողներին մատակարարվող՝ ԵՏՀ տվյալների որակի եւ ծավալի մեծացման հաշվին անդամ պետությունների պետական իշխանության մարմինների եւ սպառողների լայն շրջանակի՝ ԵՀԶ տվյալներով ապահովվածության մակարդակի բարձրացում․

անդամ պետությունների ԵՀԶ ԻՏՀ-ների տեղեկատվության ընդունման, մշակման ու տարածման ապարատային-ծրագրային համալիրների ցանցի արդիականացում․

անդամ պետությունների ԵՀԶ ՏՀ-ների ազգային օպերատորների տեղեկատվական-որոնողական համակարգերի բազայի վրա ԵՀԶ ստանդարտ արդյունքների ու արխիվային նյութերի մեթատվյալների բանկի եւ անդամ պետությունների տեղեկատվական-որոնողական ինտեգրված համակարգի ստեղծում․

ԵՀԶ ՏԱ-ների կառավարման վերգետնյա համալիրների եւ անդամ պետությունների ԵՀԶ ԻՏՀ-ների տեղեկատվության ընդունման, մշակման ու տարածման համալիրների փոխգործակցության եւ համակարգված օգտագործման ապահովման ապարատային-ծրագրային համալիրի ստեղծում։

X. Ծրագրի իրականացման սոցիալ-տնտեսական,   
բնապահպանական եւ այլ հետեւանքների գնահատականը

Սույն ծրագրի արդյունքների օգտագործումն էական ավանդ կունենա թվային տնտեսության ձեւավորման մեջ եւ անդամ պետությունների տնտեսական աճի բարձր տեմպեր կապահովի։ Սույն ծրագրի արդյունքների ներդրումը պայմաններ կստեղծի՝ ի շահ սոցիալապես կարեւոր ոլորտների տիեզերական եւ երկրատեղեկատվական տեխնոլոգիաների սպառողական շուկայի ընդլայնման, բնապահպանական մոնիթորինգի արդյունավետ անցկացման եւ տարերային աղետներից ու շրջակա միջավայրի անբարենպաստ գործոններից պաշտպանության ապահովման, ինչպես նաեւ անդամ պետությունների բնակչությունների կենսամակարդակի ու կյանքի որակի բարձրացման համար։ Սույն ծրագրի շրջանակներում անդամ պետությունների միավորված տեղեկատվական եւ տեխնիկական ռեսուրսների (ազգային գործող ԵՀԶ ՏՀ-ների բազայի վրա) ստեղծման ինտեգրացիոն գործընթացների իրականացումը, հեռանկարային ԵՀԶ ՏՀ-ների ստեղծման ժամանակ ֆինանսական, արտադրական եւ կազմակերպչական հնարավորությունների համախմբումը սույն ծրագրի մասնակիցներ հանդիսացող կազմակերպությունների եւ անդամ պետությունների համար սոցիալ-տնտեսական զգալի էֆեկտ կստեղծեն։ Մասնավորապես, սույն ծրագրի՝ անդամ պետությունների ԵՀԶ ԻՏՀ-ների ռեսուրսների մշակման, ստեղծման եւ համատեղ օգտագործման հետ կապված միջոցառումների արդյունքում անդամ պետությունների տիեզերական արդյունաբերության ձեռնարկությունները ծրագրի ֆինանսավորման ծավալով՝ մինչեւ 30 մլրդ ռուսական ռուբլի գումարի չափով, լրացուցիչ պատվերներ կստանան։

Պատվերների այս ծավալը թույլ կտա ստեղծել նոր աշխատատեղեր եւ անդամ պետությունների տիեզերական ոլորտներում ներգրավել բարձր որակավորում ունեցող մասնագետների։

Մինչեւ 2030 թվականը սույն ծրագրով անդամ պետությունների բյուջեները կստանան ուղղակի եկամուտներ՝ ԵՀԶ տվյալների մատակարարումից, եւ անուղղակի եկամուտներ՝ անդամ պետությունների ԵՀԶ ԻՏՀ-ներից տվյալների օգտագործմամբ արտադրված ԵՀԶ արդյունքների եւ երկրատեղեկատվական ծառայությունների մեջ ավելացված արժեքի հաշվին։

Անդամ պետությունների ԵՀԶ ԻՏՀ-ների օգնությամբ ստացվող տեղեկատվության որակի հետ է կապված քաղաքային մոնիթորինգի եւ քաղաքային ենթակառուցվածքի զարգացման հսկողության շուկայում անտառային ռեսուրսների եւ հողային հանդավարների վիճակի մոնիթորինգի համար դրա օգտագործման հնարավորությունը՝ շենքերի եւ շինությունների, ռեսուրսախնայողության համակարգի, քաղաքաշինության եւ անշարժ գույքի հաշվառման օբյեկտիվ գնահատման համար։ Ակնկալվում է, որ քաղաքային եւ արդյունաբերական մոնիթորինգի արդյունքները հեռանկարում «խելացի» քաղաքների քաղաքաշինական հայեցակարգի մեջ պահանջարկ կունենան։

Սույն ծրագրի տնտեսական հանրագումարային էֆեկտի մնացած մասը անուղղակի էֆեկտներին բաժին կընկնի նավթագազային ոլորտում, ինչպես նաեւ բաշխված ենթակառուցվածքի ստեղծման եւ շահագործման դեպքում՝ անդամ պետությունների էներգետիկ ոլորտներում։

Միության հեռանկարային ՏԱ-ներից ստացվող ԵՀԶ բարձր ճշգրտության տվյալները կօգտագործվեն անդամ պետությունների տրանսպորտային, նավթագազային եւ էներգետիկ ոլորտներում շատ հիմնախնդիրների լուծման համար, որոնց թվում են՝

արդյունահանման ենթակառուցվածքի եւ հորատանցքերի ամրակապման համար բարձր ճշգրտության տեղագրական հիմքի, ինչպես նաեւ՝ էներգետիկ ենթակառուցվածքի ստեղծումը՝ երկրաբանական հետախուզման եւ նախագծահետախուզական աշխատանքների բոլոր փուլերում բազմանպատակային հիմնահարցերի իրագործման համար․

հաղորդման բարձրավոլտ գծերի հենարանների տեղակայման ճարտարագիտական-երկրաբանական պայմանների մանրամասն գնահատումը, տարերային աղետների (ջրհեղեղների, երկրաշարժերի եւ այլն) մասին նախազգուշացումը․

Արեւելյան Սիբիրի եւ Հեռավոր Արեւելքի քիչ հետազոտված տարածքների համար տարածաշրջանային կառուցվածքի եւ նավթագազային կուտակումների գոտիների ուսումնասիրությունը․

խողովակաշարերի եւ էներգետիկ ենթակառուցվածքի տարրերի տեխնիկական վիճակի մոնիթորինգը եւ ածխաջրածինների հանքավայրերի տարածքների էկոլոգիական վիճակի գնահատումը։

Միջին լուծաչափի տիեզերական ապարատների օգնությամբ ստացվող ԵՀԶ տվյալները թույլ կտան լուծել հետեւյալ հիմնահարցերը՝

խոշորամասշտաբ տեղագրական եւ թեմատիկ քարտեզագրում․

բնական եւ մարդածին օբյեկտների դասակարգում (հայտնաբերում, ճանաչում ու տարբերակում) եւ մոնիթորինգ։

Անդամ պետությունների աշխարհաքաղաքական դիրքի առանձնահատկություններով (տարածական ընդգրկում, ծովային, ցամաքային եւ օդային սահմանների մեծ երկարություն, բազմազան լանդշաֆտ, հարուստ բնական ռեսուրսներ եւ այլ գործոններ) է պայմանավորված նրանց միավորված տիեզերական պոտենցիալի զարգացման եւ արդյունավետ օգտագործման անհրաժեշտությունը։

Սույն ծրագրի իրականացման արդյունքում պայմաններ կստեղծվեն ԵՀԶ բարձր տեխնոլոգիական տիեզերական ու երկրատեղեկատվական արդյունքների եւ ծառայությունների շուկայում երկարաժամկետ համագործակցության համար։ Ըստ փորձագիտական գնահատականի՝ սույն ծրագրի շրջանակներում ստեղծված տիեզերական վերգետնյա եւ ուղեծրային միջոցների կիրառումը, հաշվի առնելով ԵՀԶ տվյալների վաճառքից ստացված ուղղակի եկամուտները եւ ոչ ուղղակի էֆեկտները, որոնք ձեւավորվում են ԵՀԶ վերջնական արդյունքներում եւ երկրատեղեկատվական հավելվածներում, 10-ամյա հեռանկարում թույլ կտա ապահովել ընդհանուր տնտեսական էֆեկտ՝ մոտավորապես 38 մլրդ ռուսական ռուբլի գումարի չափով։

Բացի այդ՝ սույն ծրագրի իրականացումը թույլ կտա ապահովել երրորդ երկրներից ԵՀԶ տվյալների մատակարարումներից անդամ պետությունների առավելագույն անկախությունը, ինչպես նաեւ՝ ստեղծել պայմաններ համաշխարհային տիեզերական շուկայում անդամ պետությունների գլոբալ մրցունակության առավել բարձր մակարդակ ապահովելու համար։

XI. Ծրագրի իրականացման արդյունավետության   
գնահատման մեթոդիկան

Սույն ծրագրի պլանավորված արդյունքների ապահովման աստիճանը պարզելու համար պատասխանատու կատարողի կողմից իրականացվում է դրա արդյունավետության ամենամյա գնահատում՝ ստորեւ ներկայացված չափորոշիչներով։

Սույն ծրագրի միջոցառումներում նախագծերի իրականացման աստիճանը գնահատվում է որպես միջոցառումներում կատարված նախագծերի մասնաբաժին՝ հաշվետու տարում իրականացման համար պլանավորված նախագծերի թվից՝ հետեւյալ բանաձեւով՝

ԻԱմնխ=Նկ„/Նպլ

որտեղ՝

ԻԱմնխ՝ սույն ծրագրի միջոցառումներում նախագծերի իրականացման աստիճանն է․

Նկ՝ միջոցառումներում կատարված նախագծերի քանակն է՝ հաշվետու տարում իրականացման համար պլանավորված նախագծերի թվից․

Նպլ՝ հաշվետու տարում իրականացման համար պլանավորված միջոցառումներում նախագծերի ընդհանուր քանակն է։

Սույն ծրագրի միջոցառումներում նախագծերի իրականացման աստիճանի գնահատականը հաշվարկվում է միայն անդամ պետությունների բյուջեների միջոցների հաշվին ամբողջությամբ կամ մասամբ ֆինանսավորվող նախագծերի համար։

Նախագիծը համարվում է ամբողջ ծավալով իրականացված հետեւյալ պայմանները կատարելու դեպքում՝

վրա են հասել սույն ծրագրի իրականացման պլան-ժամանակացույցում հաշվետու տարվա համար պլանավորված՝ հսկողության ենթակա բոլոր իրադարձությունները,

ցուցանիշի (ցուցիչի) փաստացի ստացված արժեքը կազմում է պլանավորված արժեքի առնվազն 95 տոկոսը։

Ծախսերի պլանավորված մակարդակին համապատասխանության աստիճանը հաշվարկվում է սույն ծրագրի իրականացման համար Բելառուսի Հանրապետության, Ղազախստանի Հանրապետության եւ Ռուսաստանի Դաշնության պլանային ու փաստացի ծախսերը համադրելու միջոցով՝ հետեւյալ բանաձեւով՝

ՀԱծմՂՀ = Պփծ ՂՀ / Պպծ ՂՀ,

ՀԱծմԲՀ = Պփծ ԲՀ / Պպծ ԲՀ,

ՀԱծմՌԴ = Պփծ ՌԴ/ Պպծ ՌԴ,

որտեղ՝

ՀԱծմ՝ ծախսերի պլանավորված մակարդակին համապատասխանության աստիճանն է,

Պփծ՝ հաշվետու տարում սույն ծրագրի իրականացման համար փաստացի ծախսերն են,

Պպծ՝ հաշվետու տարում սույն ծրագրի իրականացման համար պլանային ծախսերն են։

Սույն ծրագրի իրականացման համար ֆինանսավորման բոլոր աղբյուրներից ծախսերի պլանավորված մակարդակին համապատասխանության ընդհանուր աստիճանը հաշվարկվում է հետեւյալ բանաձեւով՝

ՀԱծմ ընդ = Պփծ ընդ / Պպծ ընդ,

որտեղ՝

ՀԱծմ ընդ՝ սույն ծրագրի իրականացման համար ֆինանսավորման բոլոր աղբյուրներից ծախսերի պլանավորված մակարդակին համապատասխանության ընդհանուր աստիճանն է,

Պփծ ընդ՝ սույն ծրագրի իրականացման համար ֆինանսավորման բոլոր աղբյուրներից փաստացի ծախսերի ընդհանուր գումարն է,

Պպծ ընդ՝ սույն ծրագրի իրականացման համար ֆինանսավորման բոլոր աղբյուրներից պլանային ծախսերի ընդհանուր գումարն է։

Անդամ պետությունների բյուջետային միջոցների օգտագործման էֆեկտիվությունը յուրաքանչյուր միջոցառման համար կախված է միջոցառումներում նախագծերի իրականացման աստիճանից եւ սույն ծրագրի իրականացման համար ֆինանսավորման բոլոր աղբյուրներից ծախսերի պլանավորված մակարդակին համապատասխանության ընդհանուր աստիճանից եւ հաշվարկվում է հետեւյալ բանաձեւով՝

Էօգտ = ԻԱմնխ / ՀԱծմ ընդ,

որտեղ՝

Էօգտ՝ բյուջետային միջոցների օգտագործման էֆեկտիվությունն է,

ԻԱմնխ ՝ սույն ծրագրի միջոցառումներում նախագծերի իրականացման աստիճանն է,

ՀԱծմ ընդ՝ սույն ծրագրի իրականացման համար ֆինանսավորման բոլոր աղբյուրներից ծախսերի պլանավորված մակարդակին համապատասխանության ընդհանուր աստիճանն է։

Սույն ծրագրի նպատակների ապահովման աստիճանը կախված է միջոցառման նպատակները բնութագրող յուրաքանչյուր ցուցանիշի (ցուցիչի) պլանային արժեքների ապահովման աստիճանից։

Ցուցանիշի (ցուցիչի) պլանային արժեքի ապահովման աստիճանը, որի փոփոխության ցանկալի միտումը դրա արժեքի մեծացումն է, հաշվարկվում է հետեւյալ բանաձեւով՝

ԱԱց = ՑԱփ / ՑԱպ։

Ցուցանիշի (ցուցիչի) պլանային արժեքի ապահովման աստիճանը, որի փոփոխության ցանկալի միտումը դրա արժեքի նվազումն է, հաշվարկվում է հետեւյալ բանաձեւով՝

ԱԱց = ՑԱպ / ՑԱփ, որտեղ՝

ԱԱց՝ միջոցառման նպատակները բնութագրող ցուցանիշի պլանային արժեքի ապահովման աստիճանն է,

ՑԱփ՝ միջոցառման նպատակները բնութագրող ցուցանիշի (ցուցիչի)՝ հաշվետու ժամանակահատվածի վերջում փաստացի ապահովված արժեքն է,

ՑԱպ՝ միջոցառման նպատակները բնութագրող ցուցանիշի (ցուցիչի) պլանային արժեքն է։

Միջոցառման մեջ նախագծերի իրականացման աստիճանը հաշվարկվում է հետեւյալ բանաձեւով՝

ԻԱմj =

որտեղ՝

ԻԱմj՝ j-րդ միջոցառման մեջ նախագծերի իրականացման աստիճանն է,

ԱԱց՝ միջոցառման նպատակները բնութագրող ցուցանիշի (ցուցիչի) պլանային արժեքի ապահովման աստիճանն է,

N՝ միջոցառման նպատակները բնութագրող ցուցանիշների (ցուցիչների) թիվն է։

Միջոցառման իրականացման արդյունավետությունը կախված է միջոցառման մեջ նախագծերի իրականացման աստիճանից եւ բյուջետային միջոցների օգտագործման արդյունավետության գնահատումից եւ հաշվարկվում է հետեւյալ բանաձեւով՝

ԻԷմj = ԻԱմj x Էօգտ որտեղ՝

ԻԷմj ՝ j-րդ միջոցառման իրականացման արդյունավետությունն է,

ԻԱմj՝ j-րդ միջոցառման մեջ նախագծերի իրականացման աստիճանն է,

Էօգտ ՝ բյուջետային միջոցների օգտագործման արդյունավետությունն է։

Սույն ծրագրի իրականացման արդյունավետությունը կախված է դրա մեջ ներառված միջոցառումների իրականացման արդյունավետությունից եւ հաշվարկվում է հետեւյալ բանաձեւով՝

որտեղ՝

ԻԷծ՝ սույն ծրագրի իրականացման արդյունավետությունն է,

ԻԷմj՝ j-րդ միջոցառման իրականացման արդյունավետությունն է։

Սույն ծրագրի իրականացման արդյունավետությունը համարվում է՝

բարձր՝ այն դեպքում, երբ ԻԷծ-ի արժեքն առնվազն 0,90 է․

Միջին՝ այն դեպքում, երբ ԻԷծ-ի արժեքն առնվազն 0,75 է․

Բավարար՝ այն դեպքում, երբ ԻԷծ-ի արժեքն առնվազն 0,60 է․

ոչ բավարար՝ այն դեպքում, երբ ԻԷծ-ի արժեքը 0,60-ից ցածր է։

\_\_\_\_\_\_\_\_\_\_\_\_\_\_\_

ՀԱՎԵԼՎԱԾ

«Երկրի հեռավար զոնդավորման տվյալների ազգային աղբյուրների հիման վրա տիեզերական եւ երկրատեղեկատվական արտադրանքի ու ծառայությունների արտադրության եւ տրամադրման գծով Եվրասիական տնտեսական միության անդամ պետությունների ինտեգրված համակարգ» միջպետական ծրագրի

**ՊԼԱՆ**

«Երկրի հեռավար զոնդավորման տվյալների ազգային աղբյուրների հիման վրա տիեզերական եւ երկրատեղեկատվական արդյունքների եւ ծառայությունների ստեղծման ու տրամադրման Եվրասիական տնտեսական միության անդամ պետությունների ինտեգրված համակարգ» միջպետական ծրագրի միջոցառումների

| Աշխատանքների կազմը եւ բովանդակությունը | Կատարողները | Կատարման ժամկետը | | Ակնկալվող արդյունքը | | Ֆինանսավորման աղբյուրը | Ֆինանսավորման աղբյուրները, մլն ռուսական ռուբլի |
| --- | --- | --- | --- | --- | --- | --- | --- |
| 1 | 2 | 3 | | 4 | | 5 | 6 |
| «Անդամ պետությունների ԵՀԶ ԻՏՀ-ի ստեղծման եւ զարգացման կազմակերպչական, նորմատիվ-տեղեկատվական եւ մեթոդական ապահովում» միջոցառում | | | | | | | |
| 1. Անդամ պետությունների ԵՀԶ ԻՏՀ-ի ձեւավորման եւ զարգացման վերաբերյալ կազմակերպչական-կարգադրական փաստաթղթերի մշակում՝ ազգային տիեզերեկան ծրագրերի շրջանակներում ստեղծված եւ ստեղծվող՝ գործող ու հեռանկարային ՏԱ-ի բազայի վրա | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | 2021-2022 թվականներ | | կազմակերպչական-կարգադրական փաստաթղթեր | | ֆինանսավորում չի պահանջվում | 0.0 |
| 2. ԵՀԶ ՏԱ ազգային ուղեծրային խմբավորումների ռեսուրսների համատեղ օգտագործման վերաբերյալ նորմատիվ-տեխնիկական փաստաթղթերի մշակում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | 2022-2023 թվականներ | | նորմատիվ-տեխնիկական փաստաթղթեր | | ֆինանսավորում չի պահանջվում | 0.0 |
| 3. ԵՀԶ ՏՀ-ների ազգային օպերատորների փոխգործակցությունը նախատեսող կազմակերպչական-մեթոդական փաստաթղթերի մշակում՝ Միության ներքին շուկայում եւ համաշխարհային շուկայում ԵՀԶ տվյալների տարածման դեպքում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | 2024-2025 թվականներ | | կազմակերպչական-մեթոդական փաստաթղթեր | | ֆինանսավորում չի պահանջվում | 0.0 |
| «Անդամ պետությունների ԵՀԶ ԻՏՀ-ների ձեւավորման եւ գործունեության ապահովման համար ապարատային-ծրագրային համալիրների ստեղծում» միջոցառում | | | | | | | |
| 4. «Անդամ պետությունների ԵՀԶ ԻՏՀ-ների նախագծային տեսքի հիմնավորում» գիտահետազոտական աշխատանքի կատարում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | 2021 թվական | | գիտատեխնիկական հաշվետվություն | | բյուջե | Բելառուսի Հանրապետություն՝ 6,40[[7]](#footnote-7)\* Ղազախստանի Հանրապետություն՝ 19,20[[8]](#footnote-8)\*\* Ռուսաստանի Դաշնություն՝ 19,20[[9]](#footnote-9)\*\*\* |
| 5. ԵՀԶ ՏՀ-ների ազգային օպերատորների ԵՀԶ տվյալների ընդունման ապարատային-ծրագրային համալիրների արդիականացման իրականացում՝ անդամ պետությունների ԵՀԶ ԻՏՀ-ներից ստացվող ԵՀԶ տվյալների ընդունման եւ մշակման դրանց հնարավորությունների ապահովման նպատակով | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | 2022-2024 թվականներ | | ԵՀԶ անդամ պետությունների տիեզերական տեղեկատվության ընդունման արդիականացված վերգետնյա միջոցներ | | բյուջե | Բելառուսի Հանրապետություն՝ 9,60\* Ղազախստանի Հանրապետություն՝ 108,80\*\* Ռուսաստանի Դաշնություն՝ 40,00\*\*\* |
| 6. ԵՀԶ ՏՀ-ների ազգային օպերատորների տեղեկատվական-որոնողական համակարգերի բազայի վրա ԵՀԶ ստանդարտ արդյունքների եւ արխիվային նյութերի վերաբերյալ մեթատվյալների բանկի եւ անդամ պետությունների տեղեկատվական-որոնողական ինտեգրված համակարգի ստեղծում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | 2021-2023 թվականներ | | Միության ինտեգրված տեղեկատվական-որոնողական համակարգ | | բյուջե | Բելառուսի Հանրապետություն՝ 12,10\* Ղազախստանի Հանրապետություն՝ 12,10\*\* Ռուսաստանի Դաշնություն՝ 88,00\*\*\* |
| 7. ԵՀԶ ՏԱ կառավարման ազգային վերգետնյա համալիրների փոխգործակցության եւ համակարգված օգտագործման ապահովման ապարատային-ծրագրային համալիրի եւ անդամ պետությունների ԵՀԶ տվյալների ընդունման համալիրների ստեղծում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | 2022-2024 թվականներ | | ապարատային-ծրագրային համալիր | | բյուջե | Բելառուսի Հանրապետություն՝ 108,50\* Ղազախստանի Հանրապետություն՝ 12,80\*\* Ռուսաստանի Դաշնություն՝ 65,00\*\*\* |
| «Անդամ պետությունների ԵՀԶ ԻՏՀ-ի կազմում միջին եւ բարձր տարածական թույլատրողականությամբ ԵՀԶ ՏԱ-ի բազայի վրա հեռանկարային ԵՀԶ ՏՀ-ների ստեղծում» միջոցառում | | | | | | | |
| 8. Միջին տարածական թույլատրողականությամբ ԵՀԶ ՏԱ-ի բազայի վրա հեռանկարային ԵՀԶ ՏՀ-ների ստեղծում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | | 2021-2025 թվականներ | ԵՀԶ ՏՀ-ներ՝ միջին տարածական թույլատրողականությամբ ԵՀԶ ՏԱ-ի բազայի վրա | բյուջե | | Բելառուսի Հանրապետություն՝ 0,00 Ղազախստանի Հանրապետություն՝ 6232,10\*\* Ռուսաստանի Դաշնություն՝ 0,00 |
| միջին տարածական թույլատրողականությամբ ԵՀԶ ՏԱ-ի, ՏԱ-ի կառավարման, ԵՀԶ տվյալների ընդունման ու մշակման վերգետնյա ենթակառուցվածքի ստեղծում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | | 2021-2023 թվականներ | կառավարման վերգետնյա համալիր, ԵՀԶ տվյալների ընդունման, մշակման ու տարածման վերգետնյա համալիր | բյուջե | | Բելառուսի Հանրապետություն՝ 0,00 Ղազախստանի Հանրապետություն՝ \*\* Ռուսաստանի Դաշնություն՝ 0,00 |
| միջին տարածական թույլատրողականությամբ ԵՀԶ ՏԱ-ի խմբավորման ստեղծում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | | 2022-2025 թվականներ | միջին տարածական թույլատրողականությամբ ԵՀԶ ՏԱ-ի խմբավորում | բյուջե | | Բելառուսի Հանրապետություն՝ 0,00 Ղազախստանի Հանրապետություն՝ \*\* Ռուսաստանի Դաշնություն՝ 0,00 |
| 9. Գերբարձր տարածական թույլատրողականությամբ ԵՀԶ ՏԱ-ի բազայի վրա հեռանկարային ԵՀԶ ՏՀ-ների ստեղծում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ Ղազախստանի Հանրապետություն եւ Ռուսաստանի Դաշնություն | | 2021-2025 թվականներ | ԵՀԶ ՏՀ-ներ՝ գերբարձր տարածական թույլատրողականությամբ ԵՀԶ ՏԱ-ի բազայի վրա | բյուջե | | Բելառուսի Հանրապետություն՝ 5264,90\* Ղազախստանի Հանրապետություն՝ 0,00 Ռուսաստանի Դաշնություն՝ 16986,4\*\*\* |
| գերբարձր տարածական թույլատրողականությամբ ԵՀԶ ՏԱ-ի, ՏԱ-ի կառավարման, ԵՀԶ տվյալների ընդունման ու մշակման վերգետնյա ենթակառուցվածքի ստեղծում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | | 2021-2023 թվականներ | կառավարման վերգետնյա համալիր, ԵՀԶ տվյալների ընդունման, մշակման ու տարածման վերգետնյա համալիր | բյուջե | | Բելառուսի Հանրապետություն՝ 660,00 Ղազախստանի Հանրապետություն՝ 0,00 Ռուսաստանի Դաշնություն՝ 891,79\*\*\* |
| գերբարձր տարածական թույլատրողականությամբ ԵՀԶ ՏԱ-ի խմբավորման ստեղծում | Բելառուսի Հանրապետության, Ղազախստանի Հանրապետության եւ Ռուսաստանի Դաշնության կազմակերպություններ | | 2022-2025 թվականներ | գերբարձր տարածական թույլատրողականությամբ ԵՀԶ ՏԱ-ի խմբավորում | բյուջե | | Բելառուսի Հանրապետություն՝ 4604,90 Ղազախստանի Հանրապետություն՝ 0,00 Ռուսաստանի Դաշնություն՝ 16094,61\*\*\* |

1. \* Հաշվի առնելով միջին տարածական լուծաչափի երեք ղազախական ՏԱ-ների հաջորդական գործարկումը (մեկ ՏԱ-ն՝ 2024 թվականին, երկու ՏԱ-ները՝ 2025 թվականին). [↑](#footnote-ref-1)
2. \*\* Հաշվի առնելով թիվ 1 ԳԲՏԼ ԵՀԶ ՏԱ-ի գործարկումը, որտեղ տեղեկատվական ռեսուրսի 20 տոկոսը պատկանում է Բելառուսի Հանրապետությանը։ [↑](#footnote-ref-2)
3. \*\*\* Անդամ պետությունների սպառողների կարիքների համար նախատեսված ԵՀԶ ԻՏՀ-ների օգտագործմամբ ստացվող ԵՀԶ տվյալների ծավալի ավելացումը պլանավորված է՝ ելնելով այդպիսի տվյալների անհրաժեշտության մեծացումից՝ հաշվի առնելով անդամ պետությունների տնտեսությունների տարբեր ճյուղերում տիեզերական տեխնոլոգիաների ներդրման տեմպերի աճի կանխատեսումը [↑](#footnote-ref-3)
4. \* Ֆինանսավորումը կիրականացվի Բելառուսի Հանրապետության Նախագահի որոշմանը համապատասխան [↑](#footnote-ref-4)
5. \*\* Ֆինանսավորման ծավալը կհստակեցվի Ղազախստանի Հանրապետության բյուջետային օրենսդրությանը համապատասխան։ [↑](#footnote-ref-5)
6. \*\*\* 2021-2025 թվականների համար բյուջետային հատկացումները նշված են դաշնային բյուջեի լրացուցիչ բյուջետային հատկացումներ տրամադրելու պայմանով։ Լրացուցիչ բյուջետային հատկացումներ չտրամադրելու դեպքում միջոցառումների ֆինանսավորումը պետք է ապահովվի «Ռուսաստանի տիեզերական գործունեություն» Ռուսաստանի Դաշնության պետական ծրագրի իրագործման համար նախատեսված բյուջետային հատկացումների հաշվին եւ դրանց սահմաններում՝ դաշնային բյուջեի՝ համապատասխան ժամանակահատվածների համար ծախսերի կազմում։ [↑](#footnote-ref-6)
7. \* Ֆինանսավորումը կիրականացվի Բելառուսի Հանրապետության Նախագահի որոշմանը համապատասխան։ [↑](#footnote-ref-7)
8. \*\* Ֆինանսավորման ծավալը կհստակեցվի Ղազախստանի Հանրապետության բյուջետային օրենսդրությանը համապատասխան։ [↑](#footnote-ref-8)
9. \*\*\* 2021-2025 թվականների համար բյուջետային հատկացումները նշված են դաշնային բյուջեի լրացուցիչ բյուջետային հատկացումներ տրամադրելու պայմանով։ Լրացուցիչ բյուջետային հատկացումներ չտրամադրելու դեպքում միջոցառումների ֆինանսավորումը պետք է ապահովվի «Ռուսաստանի տիեզերական գործունեություն» Ռուսաստանի Դաշնության պետական ծրագրի իրագործման համար նախատեսված բյուջետային հատկացումների հաշվին եւ դրանց սահմաններում՝ դաշնային բյուջեի՝ համապատասխան ժամանակահատվածների համար ծախսերի կազմում։ [↑](#footnote-ref-9)